text:
NAU AWMTU MAK BY Dwm Pachuau 1-52
Moderator: writers
NAU AWMTU MAK BY Dwm Pachuau 1-52
"NAU AWMTU MAK"
episode-1
Zami leh Rsa inneihna pawh alo rei ve ta hle mai. Rsa chuan fa a awhna a rei tawh bawka a siam lamah tan a la uar hle a. Zami phei chuan a dawl lo lek lek fo mai. Mahse, pasalte nana na chu tih lungawi loh hlauh vang pawhin a dawh ve hram hram a.... Rsa hi a tlangval lai pawha hmelchhia tih tur ni lem lo, mahse taima tak ni lem lo a ni ve a. Ngaihzawng pawh an hmel lam en lova an neih eisak theih tur lam thlir ran mi a ni ve a....
Zami nena an inngaihzawn hma hian an veng nuthlawi zei leh kamtam ve tak Siami nen an inngaizawng hrep tawh a. Chumai bakah Siami nen an inngaihzawn dan pawh hi sawi tham tak a awm.
Siami te kawmthlanga nuthlawi, hmel sarivaithun ve tak nai Nuni an tih nen chuan Rsa hi an inngaizawng urhsun ve hle nai a. Anmahni tawkah chuan zep leh tih hreh pawh an nei phal bik lo. Nuni chuan eichawp dawrte siamin a dawrtute tana a pasal emawbtih tur khawp hian Rsa chu dawrah a mu kak huang reng thei...
Hlim taka Tlangval duhtui lo Rsa leh nuthlawi Nuni an inngaizawng reng emaw tih lai chuan zankhat thilthuah an boruak a chhe ta tlat mai...
He an boruak chhiat vang hi nge ni a an boruak chhiat chhan tih pawh hriat lohin Rsa leh a kawp lai Nuni thian hnai tak mai, a kawmchhak nuthlawi Siami chu an riak dun nghal ta mai a...
Chu thil a han hriat chuan Nuni rilru chu chemtea vih ang mai a ni. Mahse, chhel takin a tuar a. Egmah a sawi chhuak lo....
Tichuan Rsa leh A bialnu thiannu Siami chuan nuam tinreng chenin an nun chu an hmang dun ta a. Siami chuan a thiannu bialpa a lan ani tih reng a nunah hmuh tur a awm lo. Rsa lahin nuam lo tihna chhete pawh a nei hek lo.
Tichuan hlim taka tisa nawmna an chen lai chuan Rsa nunah Zami chu a rawn lang ve leh ta hlawl mai....
Zamihi nula chhe lo leh hleitling tak, hlim thei em em mai a ni a. Rilru tluang purh mai, hmel that ang bawka rilru tha a ni a. Amah sawrkar hnathawk alo ni bawk nen rimtu leh heltu pawh a haihchham lo kher mai.
Mahse, chuti chung erawh chuan tlangval thatchhe ve tak, hmeichhe mi em em mai leh addict Rsa zunah chuan a uai ta miau mai si a.
Thil mak tak mai chu, Rsa te, a bialnu hmasa leh nuthlawi Nuni te, a kawp lai nuni thiannu leh a inbul chiaha nuthlawi bawk mahnia awm Siami te, chumi bul chiaha awm Zami te hi inhre tha em em mai leh inpawh lutuk an ni vek mai hi a ni....
Tunlai tawng tak chuan Rsa hi tlangval vannei te pawh kan ti thei awm e. A zuna Zami a han uai ve ta chu an buai ya laih laih reng a. Zami lah ngaihzawng nei ngai vak lo tih takah a neih chhun chu keipui sahauh hlur mai chi a lo ni bawk nen, an insual lek lek ta fo mai hmeichhe dang nen...
Zami hi nula rilru lian zet mai, a tih tawh chu ti tlur mai chi, a tih loh tawh vek lah tih luih theih miah loh ang chi kha alo ni bawk nen, a hmaa Rsa bialnuho, Nuni te, Siami te chu a rawn lan rang kher mai...
Tichuan a hauha hauhna tangang chuan tlangval vantlang hnuai hret Rsa chu a chang ta nge nge a. Nupaah insiamin fa neih erawh an harsat hle a. A siam lam an uar em avang erawh chuan a tawpa tawpah zawng fanu duhawm tak Zotei chu an nei ve ta hlauh mai......cont
@Dwm Pachuau "NAU AWMTU MAK"
episode-2
Zotei chu naupang duhawm leh chum tha tak mai niin a pian hlim pawh in kg 4 leh a chanve lai a ni nghe nghe a. A nu a chhun bawka a hmel pawh a tha kher mai.
A nu leh pa pawh an hlimin an chhuang em em a, a pi leh pu te hlei hlei chuan an chhuang emaw tih mai tur a ni a, pawm lawr leh lak kual pawh a hlawh ngiang mai. Hun a kal zel a, harsatna leh hrisel lohna pawh nei miahblovin Zotei pawh kum khat a tling ve dawn ta reng mai.
A pi leh pu te chuan an tu hmuh hmasak ber chu duat namen lo tak hian an duat a. A piancham hmasa ber lo thleng tur pawh chu an theih ang tawka lawmsak tumin an nghakhlel tlang hle.
Tichuan Zotei piancham pawh chu alo herchhuak ta nge nge a. Tlai lamah chhungkhat laina hnai zawng zawng ten chawhlui kilin an ri luih luih a. Zan lam erawh naupang leh thenrual thate nena lawm an tum a ni.
Zotei chuan piancham lawmpuina pawh a dawng hnem khawp mai. Amah lah chu a tleiin a tap ngai mang der lova, tumahin rei tak an pawm hman lo. An inchuh nileng hi a ni ringawt mai.
Khua lo thimin zan lam hun a rawn inherchhuak ve ta thung a. Thenawm khawveng naupang zawng zawng deuhthaw chu Zotei te inah chuan an rawn lut khawm ta sup sup a. Nu leh pa, pitar putar te pawh an rawn lut nak nak a, an ri le lu mai.
Zotei nu leh midang pathum vel chuan ar sa an buhchiar a, a thenin chhang an kang a, a thenin thingpui an lo lum bawk a. Mahni tawkah an buai map map kher mai.
Tichuan zan dar kua velah chuan thingpui leh chhang, arsa sawhchiar chu puar takin an ei tlang ta a. Hlim taka eng emaw chen an rik leh laih laih hnu chuan thenrual tha te chu an tin darh ta a. An hmun hma leh an thil eina hnawk vel senghawia Zotei nu a buai em em lai chuan thawk leh khatah a eu awrh a. Vawikhat a uak vak a, chutah a meng pual ta vak vak mai.
A tlu tur chu a pasal chuan a rawn man hman chiah a, an buai ta luai luai mai. A piin Zotei chu lo pawmin midang zawng chuan anu chu an bawihsawm nghal a. Eng vanga chutia awm teh thut nge tih reng an hre lo.
An hrilhhaiin an hamhaih nasa em em vek a. Tih ngaihna vak leh enkawl dan an thiam miau loh avangin a rang lama damdawi in pan mai chu a tha an ti a.
Zotei nu ka atang chuan chil phuan a rawn chhuak ngiai ngiai a. A mit meng chu a pual vek a, kaih kan tih ang hi a ang ber. A taksa chu a khawng vek avangin a khur ngat ngat a. Damdawi in pan tura an insiam buai luai luai hlan chuan a kut tin a rawn duk tan a. Minute khat chhung lekin a taksa pawh a rawn duk chhuak hman vek. Damdawi in pan tura an inpeih meuh chuan Zotei nu chuan marphu a nei tawh lo der mai. Beidawn nan reng reng pawh kalpui lui ang han ti dawn se, a chahthlak fel chian hman em avangin thil tih chi a ni si lo. Chu thihna mak leh rang lutuk avang chuan tah mai nachang pawh an hre hlawm lo.
Naupang duhawm leh hmeltha, Zotei chuan a piancham vawikhat lawm zanah fahrah alo ni ta mai chu a nia. A makin a rapthlak kher mai. Thihna awmzia pawh ala hte tak si lova, nu a nei tawh lo tih pawh engtikah tak rawn hrethiam ve ang maw. Chu zan, Zotei piancham lawma an hlimna thangkhawk pawh a reh fel hmain lungngaihna chhum zing chuan chu in chu a rawn tuam ta thut mai le....................cont @Dwm Pachuau
"NAU AWMTU MAK"
episode-3
Hlim leh lawm taka thenrual tha hawng darhho leh an thawm hria apiang mai chu an rawn tlan lut tuk tuk a. Chutiang nat lawk leh rin lawk awm hlek lova thihna lo thleng chu mak tih mai loh chu sawi ngaihna pawh a awm lo.
Thil thlen dan chu ani teh thut em mai a, Zami pasal leh a chhungte chuan an awih thei hlawl lo. Chesual satliah, rawn harh leh nai turah an ngai tlat mai a. Thenrual thate an tah rawih rawih pawhin Zami chhungte ber chu an hawi an hawi ringawt mai. Mahse, nula tlangvalin in an han singsa ta tak tak a, thiah ngai zawng zawng thiatin an han phiat fai vel a. A then an tap hawm hawm bawk nen chutia an phut suau suau karah chuan na nei ang mai hian Zotei chu a rawn tap chhuak ve ta vak mai.
A nu thi thut mai chu a hrethiam ve a ni ang e tih mai tur hian englai maha tap zen zen lo, naupang tlei em em ni si kha uar tak mai hian a tap vak vak mai a. A nu a sun ve a niang tih tura mawi hian lungchhe vankaiin a tap rawih rawih mai. Thil mak ve tak zawng a ni.
Zami pasal Rsa erawh a rilru a bing mup mai a, an biakna te chu nilo deuh deuh hian a chhang a. A chang leh chaw bel a hawng thul, chu a nupui thihna chuan a thawng teh thut em mai a, a rilru a harh fim lo tih a hriat tak zet.
Zotei pi leh pu erawh chu an puitlin tawhna leh an kum upat tawhna chuan rei loteah a insiamrem tir thuai a. An thinlung chu thawngin barakhaih hle mahse thil awmdan chu an pawm thuai a. Mahse, hriatthiam har erawh an ti ngang mai.
Tlangval ten thuthleng an rawn pu lut zut zut a, kar loah in chu an khat hmur mai. YMA leh khawtlang hruaitute pawh an vir zak zak a. Thil tul zawng zawng buaipuiin in chhung lamah leh pawn lamah an phe char char a. Chutia an buai mawp mawp lai chuan mithi dar a rawn ri ta vung vung mai le. Chu chuan thihna chu a rawn nemnghet chiang hle. Nula tlangval chu tlaivarin an zai dup dup a. Khawfing a chat dawn tan, ralkhata ui bauh vak vak leh ral lehlama sihal u rawng rawng thawm chu pawn lama thingpui lumho chuan an hre kar a. In chhung lamah erawh a then an muthlu a, a then an tap bawk a. Thenkhat erawh tui takin an zai dup dup bawk a.
Khawvar nghakhlel taka pawn lam thingpui lumna lama mite an titi sap sap lai chuan an thlang lawk, huan chhunga naute tap thawm niawm tak lo chhuak chu an hre ta a.
Tum lawk leh inthurual ang hrim hian chu lam chu an hawi thla rual thawt a. An titi chu a tawp chiang kher mai. An zinga pakhat chuan "In lo hre ve elaw?" a han ti a. Midang chuan "Hria e, ka hre chiang lutuk tlat" an lo ti sap sap a.
Mahse, naute tap thawm an hriat chu a reh leh tak daih avangin rilru bet lo zet chuan khawdang an hawisan leh ta a. Titi dang dang sawiin han awm leh mahse an thil hriat khan an rilru a luah ani chek ang chu, an hawi leh hrak hrak thin.
Khaw eng tur intan dawna thim chhah zual anih veleh ahma aia chiang chuan naupang tap ri chu a rawn awm leh ta. An tho nghal dual mai... Thawm ko chhuahna lam hawi chuan an ding thap a. Thawm pawh chu a reh hauh lo, naupang lungchhe tap ri chu an ngai thla far mai a, tunah tawng tum pawh an awm lo. Mak an ti em em mai a, then ohei chuan an hlau deuh titih mai. Chutah, an zinga pakhat chuan, zawi sup hian "Zoteii..." a rawn tichhuak a. Chupa lam chu an hawi nghal thap a. Chupa chuan "A aw ah chuan ka chiang lutuk tlat." a rawn ti leh a. Mak an ti kher mai. An zinga pakhat chuan "In chhungah a pi in a pawm daih kha, ka va en ngat teh ang." tih leh kal a rual nghal a. Midang pahnih chuan i zuk en fiah ngat teh ang tiin torch light nen chuan nau tapna hmunnlam chu an pan nghal bawk a............cont
@Dwm Pachuau
"NAU AWMTU MAK"
episode-4
Mahse, a hmun an zuk thlen chuan tap thawm chu a reh daih mai si a. thim thamah chuan an zuk hawi an zuk hawi ta ringawt mai. An torchlight chuan an han chhun kual hle chung pawhin engmah an hmu hauh lo.
Chutia thawm leh thildang engmah hmuh tur a awm tak lohah chuan an thiante bul lamah an chhohsan leh ta a. Thingpui lumna an thlen chhoh chuan chanchin an lo zawt vat hlawm a.
In chhung lama Zotei awm leh awm loh entu kha lo chhuakin "Zotei chu a awm reng, a piin a pawm muhil a lawm." a rawn ti a. Mak an tiin angaihna an hre lo tlang kher mai.
An zinga pakhat chuan, "Kei chu ramhuai leh thlahrang tih lampang hi ka ngaina hauh lo. Hawn daih mai ka duh." a rawn ti chhuak a. A bula a thianpa chuan "Mipa tan chutiang mai mai hlauh tur a ni hleinem...bakah kei chu fiah zel mai hi ka duh heriang lampang chu." alo ti a.
An zinga upa ber chuan, "Hei zanina kan thil hriat hi fiahna leh thu tling pawh a ni lova, hmundanga sawi darh chiam chi a ni lovang." alo tih chuan an ngawi ta thiap hlawm a.
Tichuan rei vak loah khua pawh a rawn var ta a. Thenawm khawveng nu leh pa, zan lama nula tlangval tlaivarho thlak tur an rawn thlen nak nak tak avangin zan lama tlaivarho chu an tin ta diak a.
Zami thihna chuan khawtlang a nghawngin a barakhaih em em vek a. Hetiang taka thihna hi an la hriat ngai loh avangin lainattu leh uitu pawh a ngah bangiang mai.
Zotei mawlh mai chu an ngaihtuahna leh an rilru tibuaitu ani lo thei lo. Engtinnge an enkawl ang a, tuin nge enkawl ta ang tih ngawt mai chu mitin zawhna a ni a. Zami thihna leh a fanu Zotei chungchang ngawt mai lo chu khawtlangah titi dang a leng lo a ni ber mai.
Hun chu chelhdin theih anih miau loh avangin Zami vui hun alo thleng a, mihring pawh am tam kher mai. Uitu leh ngaitu a ngah a, nat lawk awm miah lova a thihna chuan mi lainat leh mittui a ko hnem a ni.
Mahse, chu thihna chuan mihringte kan nunna chunga kan thu loh zia a lantir chiang viau bawk a. Ui in ngai em em mahse thlah loh theih a ni si lo. Tichuan he khawvela hmu leh ngai tawh lo turin leh a fanu duat ngawih ngawih pawh hmu leh ngai tawh lo turin an thlah liam ta a.
Tlai khua alo ngui a,thihna avanga an mittui pawh a hul hmain Zotei riltam leh tuihal chu hnute ngenin a tap ta. Mahse, hnute chu sawi loh a neitu a nu chawp chuan ngen phak rual a ni tawh si lo.
Chu chu hrethiam se engtin tak ngai ve ang maw? Sawi theih a nei lova, tih theih dang a nei hek lo. Tah mai loh chu atan tihngaihna a awm si lo. Thenrual tha leh chhungkhat laina te chuan an va lainat tak em.
Naupawm dang te chuan an hnute hnek tir tumin an han bei ngial thin a. Mahse, Zotei chuan a nu hnute ani lo tih a hre ve nge a hne duh tlat lo. Bawnghnute leh thildang hmanga an han tih ngial pawhin an beidawng thak zel mai.
Zotei, naupang duhawm leh fel em em, tap ngai lo leh hlim thei tak, lawm nuih awl em em mai thin chu lungchhe vankaiin a tap ta. Ban reng a tum lo...
Mihrang hrangin thlem an tum thib a, mahse tumah an hlawhtling thei lo. A tap ri chuan puitling ngeng a chhun a, thin lung a fan lo thei lo a ni. An hnem thiam lova, an thlem thei hek lo.
A pi leh pu, a pa ngei pawhin tihngaihna an hre tawh lo. A tap thawm hria apiangte mittui chu a tla emaw tih tur a ni a. Mahse, a tan tih theih an nei si lo. A tawpah chuan a pi chuan "Hawh le bawihte, ka duat neih chhun, aama i ngai maw? Hawh aama bulah kal ang aw." tiin mittui far zawih zawih chung chuan a han ti a.
Mak em em maiin Zotei tap lai chu a bang ta hlauh mai. Chu chuan awm ve te mak tih a hlawh a, an mittui an hru mawlh mawlh hlawm mai.
A pi chuan ngawi rengin a paw sawk sawk a, a chhuahpui ta daih a. Khawiah nge a kalpui dawn tih pawh an ngaihtuah chuang lo. Zotei an lainat zia chu in chhunga an chaw tui ber a ni nghal...
Api chuan khawlaiah a han awi lauh lauh a, mahse a ngai te bawkin Zotei chu a tap leh tan ta...api chuan a rilruin, e khai, ka naute hian a nu a ngai anih hi. Engahnge ka hruai mai loh ang ti rilru chung chuan thlanmual lam a panpui ta hmawk hmawk a.
An kal pah chuan "Bawihte, i nu min lo nghahna hmun chu a va dang ve maw le aw...engtinnge kan tih tak ang. I tui a hal a, hnute i hne chak tih engtinnge kan hrilh tak ang?" tiin a nau puak lai chu a be mawlh mawlh a. A mah chu insum thei lovin a tap khur ngat ngat a.
Zotei erawh tap tawh lovin a meng kiau a, a pi tap chu ngaithla ve niawm takin a pi chu a en kiau bawk a. Api chuan, "Bawihi, hei i fanu nen kan lo kal a nia. I fanu riltam leh tuihal hi hnute ilo pe leh dawn lo em ni?" tiin a tap chhuak rawih rawih a. Zotei chuan a pi tap chu en kar chungin rei lo teah a men ve ta puai puai mai... Zotei tap tur a hmuh chuan a pi chu a insum vat a, "Bawihte, ka naute duat tap suh le. Ama bulah kan kal dawn kha." a han ti a. Zotei pawh tap tur pawh mak tak maiin a tap leh ta bik lo tlat mai.
Thlanmual chu an thleng ta a, a nu thlan an thlen chuan api chu insum thei lovin a tap zawih zawih a. Zotei pawh api tah avang chuan a rawn tap chhuak ve a. Tumah inthlem tur chuang reng reng an awm ta lo...........cont
@Dwm Pachuau "NAU AWMTU MAK"
episode-5
Zotei te pitu chu an tap dun nasa ngei mai. A pi lah chuan Zotei tap chu thlem tumna pawh nei chuang lovin an tap dun vak vak . Mahse, Zotei nu chu tapa auh rual ani tawh si lo.
Thlanah chuan engtia rei nge an tah tawh tih pawh api chuan a hre lo. Mit bui luka a rawn hawi harh meuh chuan khua alo thim dawn chhulh tawh mai chu niin. Hmanhmawh takin a nau puak lai chu a din chhuah pui nghal a. Haw tuma a inher lai tak chuan anmahni zawngtute chu an lo thleng ve chiah a...
Naupang deuh chu nise Zotei pi chuan hauh a tawk nasa viau ngei ang. Mahse, pitar tih ve theih tawh anih bakah Zotei pi a ni miau a, hauh erawh tuman an hau ngam lo thung.
Tichuan thlanmual atang chuan anin chhawm hawng ta thliai thliai hlawm a. Zotei pawh a tah nasat vang nge a muhil bawrh bawrh mai. A pi erawh a ngaihtuahna a kal thui em a vangin a mittui a hul thei mawlh lo.
In an thleng a, zanriah te kilin Zotei erawh chu tui takin a muhil sek sek a. A pi chu a chauh ve tawh em a vang leh Zotei chu mut kham takin mu se an tih avangin room hranah, khum dup nuam takah an muttir a.
Zanriah ei khama thenrual lo leng khawm leh mai tur annih a vangin lo inpeih hman loh an hlau hle a. Thil tul leh senghawi tur awm ang ang tifel zung zungin an buai em em vek mai a.
Chutih lai chuan Zotei pi pawh an nawr nasat em a vangin leh a taksa chau lutuk tur ngaihtuahna a vang chauh chuan chaw alo ei ve mek a. Mahse, tihluihna a vang liau liaua ei mai ani tih chu a hmutu tan hai rual a awm lo...
Amah ber pawhin chaw a ei tih pawh a hre mumal lo, chutiang khawp chuan a rilru chu a vak thuiin a ngaihtuahna chu a mumal thei lo. Mahse, thenrual thate hmai eng zahna a vang tal pawhin intihharh a tum hram hram a...
Khua alo thim a, thenrual thate leh nula leh tlangval khawhar in kal tur an lo lang zut zut a. Zotei pi pawh luhai muai muai chunga a thutna kalsanin a tunu duat ngawih ngawih Zotei a mutna room lam chu a pan chhat chhat a.
Mahse, room kawngka a hawn ruala a hmuh chu Zotei a mutna khum lo ruak hiai mai chu a ni...A ding dat a, chutah muangchanga lutin a nit a len kual nghal ruai ruai a.
Mahse, a naute duat hmel reng reng hmuh tur a awm lo. A thinlung chu a su nghal dup a....Mahse, chuti ngawta buai tur leh chi-ai mai tur a ni lo tih a inhrilh nghal vat a. Tuin emaw a chawei hlanin an lo pawm sawn a ni ngei ang....ngaihthat lohna tur a awm lo tiin a inhrilh.mawlh mawlh a.
Muangchangin a chhuak leh a. An sitting room leh a hmuh phak zawng zawng chu hawi kualin Zotei hmel chu hmuh a inring hle a. Mahse, atu amah chuan Zotei reng an pawm lova, lo pua emaw pawh a hmu hauh lo.
Ngaihthat lohna neih ala duh lo, muangchangin choka lam chu a pan chhat chhat a, amah lobetute pawh chu a chhang ve ngei zel a. Mahse, an zawhna leh an lo biak mila a chhan leh chhan loh pawh a hre reng reng lo.
Choka ah Zotei hmel a hmu lo phawt, beidawng leh beisei ru deuh siin pawn lam a pan.leh a. Pawnah pawh a hawi kual viau, mahse Zotei hmel reng ala hmu chuang lo. Chutah meuh chuan a rilru a buai ta map mai.
A pasal leh a chhungte a hmuh theih ang ang a ko nghal a, anni chuan thil awmzia hre lek lovin "Engnge ni ya ngai?" an ti sap sap hlawm a. Zotei pa pawh lo chhuak vein a rawn kal hnai ve bawk a.
Zotei pi chuan khuh kharh kharh pahin, "Engmah a ni lo, ka tunu duat Zotei hi ka hmu mai lova, tunang hunah chuan ka bula a awm reng loh hi ka duh lo tih thuah tuinnge lo pawmsawn che u ka hre duh mai mai." a han ti a.
Chutah an inen ta he haw hlawm mai. A thenin roomah i mut ani lawm ni? an ti a. Rsa phei chuan, ila paw reng emaw ka ti asin." a lo ti ha a.
An ngawi ta thiap mai le. Chu chuan thil tamtak a sawi tlat si. Chu chu engdang ni lovin tumah chuan Zotei awmna an hre lo tih a ti chiang takzet... Zotei pu chuan, "Khawinge keiman a pi mutna room ka han en chiang ngat teh ang" atih chuan api chuan "Ka en vek tawh. A awm lo, a pawm chhuaktu in hre miah lo maw?" a han ti vin hlar mai a. An ngawi thap mai... A duhang chhanna a hmu lo tih hriat tak mai hian Zotei pi chuan a han melh kual khai khai mai a. Zotei pa chuan "Kan buai tlan em hi, kan hriat lohin tuin emaw alo paw daih te pawh ani ang chu. Chung mai mai buaina tur niin ka hre lo. Ka nu pawh hi i ngaihtha lo hma ve bawk a ni." alo ti hlak a.
Midangho chu an lo thaw huai a. Mahse, api erawh ani ve hauh lo. "Chuti anih chuan tuinnge ka naute chu la chhuak hria ula, ka hnenah rawn hriai rawh u." a ti ta bur mai le...
Nula tlangval leh thenawm khawveng an lo kal thahnem tawh si, Zotei vang ngawta anni chhungkua bo vek thu a awm thei si lo, an rilru erawh a niam thei si lo vek a. A pi lah chu a buai chhe titih der mai bawk nen an buai ru ta kher mai.
Mahse, thenrual thate leh midangin an rilru buaina chu an hria ang tih an hlau si, Zotei awmna tur leh a pawm chhiak ngam tura an rin deuh deuhte an han zawt ru thin a. An beisei ang leh a tira an ngaihsam ang ngawt chuan thil a thleng ta lo tawp mai. Anihna takah chuan Zotei chu a bo a ni ta reng mai.............cont
@Dwm Pachuau
"NAU AWMTU MAK"
episode-6
Zotei chhungte rilru chu a buai ru ta kher mai. Khawia zawn tur nge tih lah chu an bangbo nasa mai si a, mihrang hriat chi lah a ni der mai si lo. An chiai nasa ta mai...
Thenrual tha leh nula tlangval an rawn kal belh zel a, rei vak loah zai an tan chu a ni ta mai. Chutih laia Zotei bo thu sawi leh lo zawn vak vak mai thu a awm si lo. Engmah ti lova awm ngawt theih ani bawk si lo nen thih lusun kara buaina chu a thuah hnih ta kher mai.
Khawhar in lengho chu an zai dap dap a. Zotei awm loh thu leh a chhungte mangan ruk zia hre ve hek lo, an zai kar laka thusawi an ding leh zauh tih mai loh chu thiam tak mai hian an zai dup dup reng a. Chutih laiin Zotei chhungteho lah an lo mangang em em mai si. Zotei pu chuan an chhiat tawh dan chungchang leh thenrualte laka lawmthusawi na te neiin thu a han sawi ve a. Chutih chhungin annu chu roomah a lo lut ve leh mek a. Zotei a mutna khum lah chu alo la ruak hiai nai si. Mangang zet mai hian khum hnuai leh kawm kil kar te chu a bih vak vak a. Steel Almaira te hawngin room chhung chu en loh leh zawn lohna lai pawh a nei tawh lo. Mahse, chuti chung chuan Zotei hmel reng hmuh tur a awm si lo, a beidawng ngei mai.
A thenin in hnuai leh in kil kar te an lo zawng ve bawk a. Thenawm te inhnuai nen lam an zawng ru vak vak hlawm a. Mahse, beidawn thlak tak hi ani ringawt. An lu a hai bat bat hlawm ngei mai. Hun a kal zel a, zan rei lam alo ni ta bawk nen khawhar in lengho pawh ban hla sain an zai keh ta dap dap a. An sak zawh chuan tawngtai rualin an tin ta diah diah hlawm a. Zotei chhungte lah an mang a ang tulh tulh mai si. A thenin "Khawiah nge Zotei?" ti tawk an awm nawk lehnghal a. A mut tawh thuin an chhangthla ngawt zel a, tihngaihna dang vak awm hek lo le...
Thu muang fan deuhho chu kawm an ngai si a, a rilruah lah Zotei bak a awm thei si lo. Zotei pi chu a mangang takzet. Pawnah te ava chhuak leh ngawt thin, a lut leh thin. A phi ruai tawh mai.
Kar loah tlangval khawhar in riak turho an rawn inpu lut tan a, nu leh pa pawh an tin zo ta diak a. An thenawm nula ten hmun phiat faiin tlangvalho chu mutna an phahpui bawk a.
A rukin an han sawiho ngial thin. Midang hriat a sawi rem bawk si lo, Zotei pi lah chu a tap teuh tawh mai a. Chutah a pu chuan tawngtai a rawn rawt chhuak ta mauh mai a. Tichuan a pu duh ang chuan room hranah lut khawmin an tawngtai ta a.
An tawngtai zawh chuan api chu a tap par a, apu chuan zawi sup hian "Thlan zuk en teh u." a rawn ti chhuak sup a. A thil sawi chuan a barakhaih hlawm kher mai.
Api chuan "Awi ka rei, thlanah daih daih maw?" a rawn tichhuak a. An rilrua awm chu a inang tlang hle tih a hriat mai. Mahse, an rilrua zawhna leh mak tihna chu rin harsa an ti ngang hlawm a. Mahse, pa ber thu erawh an hnial ngam si lo.
Zotei pa leh an makpa chu thlana kal tur chuan an chhuak nghal a. Zotei pi chu khumah a thu zawi hnak a. "Khawiah ka nau duat lai kha thlanah tuin nge lo zuk hruai hman ang, a nu thlain a rawn lak in ring em ni? A ni thei lo, ka ring lo kei chu." a rawn ti chhuak tiau a.
Hmeichheho phei chu an tim nghal ur ur mai. An thinlungah mak tihna, rapna leh hlauhna a inpawlh nuai mai a, an awm hle hle thei tawh lo. A pi chu a vei tawn sek a. Chutah Zotei mutna room lamah bawk chuan a zuk lut leh ta nge nge a. Room a lut chiah chu a rawn rak chhuak leh ta hluai mai le.............cont
@Dwm Pachuau "NAU AWMTU MAK"
episode-7
Zotei pi chu mumal nei lo lek hian a rawn rak chhuak nawk nawk mai a. Chu veleh midanghi chu an phu nghal suau a. Khawhar in riak turho lah an phili nasa hman mai...
"Engtizia nge ni?" tia an tlan hnaih chuan api chuan khum lam a kawk vu mai a. Khum an han en nak chuan Zotei chu alo mutui hle mai hi alo ni a. A hma zawnga awm teng reng si lo kha engtinnge alo awm leh tak mai tih chu mak tih loh rual a ni lo reng a ni.
Mahse, a hmaa Zotei bo thu hre ve lem lo tlangvalho chu an hrilhhai hle a. Thil dik lo a awm em ni han ti dawn se, chutiang engmah lah chu a awm bawk si lo. Zotei pi chuan thil eng emaw hmuh sual a nei anih an rinsak hial a
Zotei pi lah chu mak tihna hlir nai hian a khat a. Chutih rualin a rap deuh lek lek bawk a. Mahse, chutia Zotei alo awm leh ringawt pawh chu a lawm em em lawi a. A pu chuan a ruk hian thlanmual lama Zotei pa te kal chu a ko tur a tir ru leh nghal vat bawk a.
Zotei mutna khumah chuan an khu khawm raih mai a. Zotei lah chu a han mutui laileng khawp lehnghal a. Atu ate mai pawh chuan an khawih sek mai a. An chhungkaw chunga thil thlen dan chu thil pangngai anih miau loh avangin an dawih dui zo vek tawh.
A pu chu a han ding chhuak tuih tuih a, tlangvalho pawh khi an hrilhhai lutuk ang tiin thupha chawitur chuan an riahna lam chu a pan nghal chhut chhut a.
An inriak tlangvalho hnenah chuan "E khai, tui takin mu theuh rawh u. Hmeichheho hi chu eng emaw hlekah hian an ri leh hluai mai thin a. A zia lo tak tak a ni. A taksa chak vak tawh lo nen thil a han hmu sual mai pek alawm maw le. Min hrethiam hlawm teh u." a han ti chuar chuar a...
Tlangvalho chuan, "Mai mai a, inthlahrung reng reng suh u. Zan reiah leh eng hunah pawh harsatna leh eng emaw a awm anih chuan hei in tan kan awm reng a nia. Nangmahni zawk kha tui taka mut tum hram hram rawh u, kei ni te chu ngaihtuah kan ngai reng reng lo. Kan mutui thei lutuk ber hi a nia buaithlak thin chu." tiin an lo fel hlawm em em a.
Rei vak loah Zotei pa teho chu thlan tla deuh pheng phung hian an rawn lut tak tak a, tlangvalho chuan ngaih that lohna pawh nei lem lovin uksak pawh an lo uksak lo hlauh a. Tichuan ngawi rengin room lamah chuan an lut tlang nghal diak a.
Zotei hmel an han hmu an thaw huai hlawm a. Mahse, Zotei, hmeichhe naupang leh ani ang rual lek laka thil thleng teh hrep chu mak an tiin sawi ngaihna pawh an hre hlawm lo. A pa phei chu a rilru a na takzet....
A pi chu lo tawng chhuakin, "Engtinnge kan tih tak ang? Hetiang hrim chuan mut na chi pawh a ni dawn em ni? Kan muthilh hlan hian lo bo leh ta se engtinnge kan tih tak ang?" a rawn ti chhuak a. An ngawi thiap mai.
Zotei chu harh tum niawm tak hian a rawn tal sat sat a. Chu veleh a pu chuan "Eng pawh nise tiharh law law rih phawt mai teh u." alo ti vat a.
A pi chuan Zotei chu a pawm kang vat a, chutah Zotei chu zi mar ian ian chung hian a rawn meng fiah ta kak a. A pi chuan "Awi ka rei, a vawt lutuk a taksa hi. Engti zia nge hei a hik vek alawm." a ti hlut a.
Zotei taksa chu an han khawih liam liam a, a then phei chu an phu zawk zawk hlawm mai. A pu bawk chuan, "A va han mak ngai em em bawk tak ve maw aw! A lum thei ang ber khan dah vat rawh u." a ti hmuk a. A mah lah chu a vei tawn sek mai a. Nuam lo an ti tlang kher mai.
Thawmhnaw lum leh puan lum tha tha chuan an tilum nghal sawk sawk a. A riltam leh tuihal ringin a thenin bawnghnute leh eng eng emaw an buatsaih mawlh mawlh bawk a. Mahse, mak tak maiin Zotei chuan engmah a ei in duh tlat lo mai.
Engti zia nge ni ta ang? Tun ang hunah chuan tuihal dang rova tah vak vakna awm tawh a ni si a. Mahse, tah chu sawi loh bawnghnute takngial pawh a duh tlat si lo. A pi ngaihtha lo chuan a pum chu a han khawihsak vel a, "Ka rei...a puar lutuk ka nau hi, engti zia nge a mak ka ti em mai kei zawng." tiin Zotei chu a en tlawk tlawk a. Midangho lah chu a ngaihna hria reng an awm lo. Mak tia en mai loh chu tih theih an nei bik si lo.............
@Dwm Pachuau
"NAU AWMTU MAK"
episode-8
Chu zan zet chu tumah an mu lo ti ila kan sawi sual tam awm love, Zotei chu an muthilhsan ngam loh bakah tumah mutchhuak thei lah an awm lo. Zankhua mai chuan zawite te hian an titi tlaivar ta thak a.
Lusun khawhar hlim e tilo chuan an rilruah lusunna lam ai mahin an rilru chu a phawklek mah mah zawk emaw tih hial tur a ni. Rsa erawh a meng sen rum reng a. A rilruah nupui ngaihna nen, hriatthiam lohna nen, rilru hahna leh lusunna nena inpawlh nuai mai chu tawrh har tak tur a ni ngei ang, a lainatawm takzet a ni...
A tawng pawh a tawng tlem hle mai a, biak chin bak chu a tawng mang meuh lo a ni. A hmelah erawh a lusunna chu hai rual a awm lova, mipa mah nise kawppui han then meuh chu a na hle ang tih bak sawi tur a awm lo. Upa pawhin kawppui inthihsan nat zia sawi nan leh a tehkhin nan dar lehlam sagthlak an lo tehkhin hial reng a ni.
Apu bawk chuan "Kan chhungkua, a bikin Zotei chunga thil thleng hi khawiah mah sawi chhuah loh tur a ni ang. Kan chhungkaw thuruk ni se la, tlangin an hriat zawngin kan mualpho lutuk dawn a, amah Zotei tan ngei pawh hian a tha lovang." a ti deuh reng mai. Ani lah tak a, Zotei chu lo thanglianin nulat te pawh ala rawn hre ve ngei turah ngai ila, chung hun thleng pawh chuan a tan mi hriat kha a tha teh chiam lo tlat a ni.
A mutchhuak zual chu an han chhing sek thin nain, tumah nghet taka mu bawrh bawrh thei an awm reng reng lo. Zotei veng chuan an inmut chhawk te pawh a ni ber ang chu.
Mahse, eng em ti lo leh thil danglam thleng awm tawh lovin chu zan chu an tling tla ve thei hram a. Zing khua alo var chuan an thaw huai hlawm mai. Tlangval in riakho pawh an tho sang sang hlawm a, chhun khaw eng nana chu an tan pawh a huphurhawm dan a ziaawm deuh chek ang chu... Thlan nghahni a ni bawk a, inleng pawh an la thahnem khawp mai. Tin, thlan siam ni a ni bawk a, thlan siam turho pawh an lo kal khawm nak nak a.
Zotei chhungte chu tumah mut mumal nei lova zan hnih zet hun hmang tawh an nih avangin an chau tlang hle a. An hmelah pawh an mut a chhuak a ni tih hai rual a awm lo.
Mahse, thenrual tha te lo chiau au a ngaih miau avangin tumah chawl hahdam leh mu bo hman an ni si lova, a theih chin chinah hmel hlim put hram hram tumin an hmanhlel ve bawk a.
Tichuan tukthuan te an ei fel zawh chuan muangchangin thlan siam turho pawh hmanraw chikim nen thlanmual lam an pan ta diah diah a. Zotei pa chuan hma hruaiin a nupui thlan hmuh chu a chakin a huphurh viau bawk a. A mitthlaah an nunhlui leh an hlim lai te a rawn lang iai iai a, insum pawh har a ti ve ngang mai...
Thlan an thleng a, midangho zi nak nak karah chuan Zotei pa chuan uluk takin a nupui thlan chu a thlir vawng vawng a. Chutah chuan thil mak deuh mai a hmu ta tlat mai.
Thlan chung an hai pawn lu lamah chuan naupang mutna tih hriat tak mai hian alo zawl deuh a, chulai chu a bel han bik bawk a. Zotei pa chuan a hmuhsual leh a ngaihbel mai mai anih ringin hnai takah a han en chiang ngat a. Mahse, a en chian poh leh chu thil chu a chiang ting mai.
Mak hi a ti em em mai a, midang hmuh ve hma chuan a thai reh vat a. Nizan khan thlanmual kha lo thleng hman ta se a fanu chu a lo awm angem tih te chu a ngaihtuah zui nasa kher mai.
Mahse, rilru a pek ding tak tak hma chuan midangho chuan an rawn chim buai tak avangin a ngaihtuah zawm thei ta lo. Tichuan thlan siam chu tanin fiamthu te an thawh a an hlim hle a. Rsa rilru erawh a vak thui thin ngei mai...
Thlan chu chawhma tha lam an siam hnu chuan an zo fel a, hmanrua te seng khawmin an hawng diah diah a. Rsa erawh cham khawmuan ka duh a tih avangin an hawnsan ta vek a. Amah chauh chuan a nupui thlan kiangah chuan a thu ta ran mai a...........
@Dwm Pachuau "NAU AWMTU MAK"
episode-9
Rsa chu mittui parawl kiang hian annu thlanah chuan a thu kun ngaih a. A rilruah thil tam tak ngaihtuahin a fanu Zotei hma hun mawlh mai chuan a awm a tinuam thei lo...
Ama hriat tham lek chuan a nupui chu a han ko a. Thil tam tak sawiin a nupui, lei hnuai thuk taka mu chu a be mawlh mawlh reng a. A chang leh zawhna te zawtin a ko leh mawlh mawlh thin. Mahse, thi hnu tawng leh thu a awm lova, chhanna erawh hriat tur a vang hle mai. Ni a her hle tawh tihah a thianpa chu amah ngaihtuahin thlanah chuan a rawn kal ve a. Tichuan Rsa chu a hruai hawng ta a. Khua alo tlai lam leh ta. Khawhar in leng pawh an han leh duak tawh a. Zotei pi chuan manganna chi hnih a nei, pakhat zawk chu zan lo thleng tur a huphurhna chu a ni.
Pakhat leh chu Zotei riltam leh tuihal thei reng reng lo mai chu a ni. A nu boral zan leh a ruang awm nia bawnghnute an pek bak kha engmah pek theih a ni ta reng reng lo mai chu thil mak tih loh rual a ni lo...
A chhungte tan lawmna chi a ni lova, ngaihthatna chi a ni hek lo. Mahse, Zotei berin engmah a ei in duh miau lova, riltam leh tuihala tah vak vak a hun toh nen chutiang reng rengin a awm si lo.
Riltam se, tuihal se, dang rovin hnute ngen se la, tap tuar tuar se a chhungte tan chuan a lawmawm zawk hial ngei ang. Mahse, Zotei pum chu hnute hne zo hlim ang mai hian a puar pang reng mai si a, a mak tih mai loh chu sawi tur a vang a ni.
A pi chuan bawnghnute chu pek luih han tum ngial thin mahse a duh thlawt lo, a lem duh miau loh avangin a ka atang chuan a rawn luang chhuak zawih zawih zel mai si, buaithlak tak chu ava ni em.
Khua a thim leh dawn ta ruai mai. Zotei chu a piin a paw bei hlu hlu a. Mi che vel chu en kualin a pi chu alo vir ve sek a. A rilru tak chuan zan lo thleng tur chu a huphurh nhawih ngawih a, thleng lo se a duh ngawih ngawih a ni. Mahse, a thu ni miau hek lo le... Unau hmel hai hun vel anih chuan thli a rawn thaw vuk vuk a, khawlaia bawlhhlawh nawi leh vaivut te chu a len darh chum chum a.
Chutah le, Zotei api puak bei that hle hle lai chu a lu rawn kanin a rawn hawi chhuak a, zawn nei tih hriat tak mai hian a hawi kual ta ruai ruai mai. Api chuan a nau puak lai awmdan rawn inthlak thut mai chu mak a tiin a ngaih a tha lo hle ta mai.
"Bawihte, engtizia nge ni ta? Bei rawh le, bei bei..." a han ti a. Mahse, Zotei chuan bei a tum tawh awzawng lo mai. A hnung lam leh sir tawn tawnah chuan a hawi kual ruai ruai a. Chutah, a rawn tap chhuak ta phawng mai.
Api tihngaihna hre lo chu a hawi kual ve ta ruai mai a. A chang leh a hnunglam leh sir lam, Zotei hawina lam apiangah chuan a inher vut vut a. Mahse, engmah hmuh a nei der mai si lo. Zotei lah chu a tap uar telh telh mai a, rei lo teah lungchhe vankaiin a tap ta hawm hawm mai. Api mangang lutuk chu khawngaihthlak zawk tak a ni. A rilruah hlauhna a rawn lut tan a, hlau anga lan erawh a hreh si. Bawihte, tap suh tap suh...bang rawh lem, kan hau lo kan hau lo che." a ti mawlh mawlh a.... Mahse, ban a hnekin Zotei chu a tap uar sauh sauh emaw tih mai tur a ni. Nakinah phei chuan, latu tur awm ang mai hian a kut chu vai chhuakin a ban ta hurh hurh mai. Api chuan "Awi ka rei ka nau, engtizia nge? Thil hmuh i nei em ni bawihte?" a ti ta chul mai a.
Zotei chuan tap tuar tuar chung hian a ban a lek chhuak vu a, a ban lawm lawm mai. Api chuan a rap titih tawh tlat. Chutih naka laiin an bula uicho lo ding chu Zotei te pitu lam hawi chuan a boh ta nghek mai a, Zotei pi chu ava phu leng nasa ngai em...
Chu uicho chu a bauh tuarh tuarh mai a. Enge a bauh lah chu hriat ni hek suh, thli thaw ri vuk vuk nen. Zotei tap tuar tuar bawk nen a boruak a dik ta lo tawp mai le..............cont
@Dwm Pachuau
episode-10
Zotei te pitu awmna atanga hlam thum awm emaw leka hnaiah chuan thawngaleivir a rawn insiam a, van lam hawi chuan vaivut a vir kual chho ta mup mup mai a. Chu thil chu mak tih hmel tak mai hian Zotei chuan a en ta reng mai a. A tap pawh a bang chiang kher mai...
A pi chuan chutia a naupuak tap vak vak leh boruak su dup mai kara thawngaleivir rawn insiam ngawt mai chu a mak ti takin a thlir ve reng ringawt a. Rei vak lo hnua thawngaleivir a reh hnu chuan Zotei pi chuan a naupuak chu a tap bang a ni tih a hrechhuak ve chiah a. Mak a ti kher mai.
Hmeichhe naupang kum khat mi lekina chuti tak maia thawngaleivir a hmu duh leh tap bang hmiah khawpa a thlir chu engnge a chhan nita ang tih a ngaihtuah zui nasa hle a, Zotei lah chuan thawngaleivir tawp lam tawh van sanga la chambang chu vanvadak meuh hian ala thlir deuh deuh mai si a. Chutah van lam chu banin a tap leh ta mai...
Api chuan hmanhmawh angreng takin in chhung lamah a luhpui nghal a. An nau nu fel tak hnenah chuan "Hawh awi, kha ka nau hi nang han paw ve teh lawk. Ka dar a kham em mai." tih pahin a hlan nghal mawlh mawlh a.
Chu a nau hlan nu chuan Zotei pi awmdan leh a thawk dan, a hmel leh mitmeng atang chuan mak tihna riau a nei tlat mai a. Mahse, han zawh teh dawt chu a hreh deuh si avangin engmah zawt ta lo chuan Zotei chu a paw ve mai bawk a.
Zotei chu a tah vak vak avangin tih tlei nan pawnah bawk chuan a chhuahpui ve leh thung a. Zotei pi erawh chu room lamah lut nghalin a va mu nghal hmiah a, blancket chuan a inlukhum nghal hmiah bawk a. A chhungte chuan hmu se an ngaih a tha hlek lovang le. Khua a thim chian tawh avangin Zotei pawh in chhung lamah an rawn paw lut leh tawh a. A tap nasa bawk a, a intap mutchhuak zo a, inhnit faih faih chung chuan a muthlu ta lap lap a.
Zanriah ei a hun chhoh avangin chawei an han siam sap sap hlawm a. Zotei pawtu ber chuan kil khatah Zotei chu puak mut chian tumin alo awi ve hliau hliau bawk a.
Zotei pi chu an hmuh mai loh avangin an han zawng a, room a amu an va hmuh chuan chawei an siam thu leh tawngtaina hmang se an tih thu an va hrilh a. Mahse, Zotei pi chu a khawsik alo san nasat em avangin alo tlun hluah mai alo ni.
Rang takin damdawi an la nghal a, nachhawkna sang ber an ei tir bakah puan lum tha tha chuan an khuh vum luk a. Hmeichhe pahnih chuan thutpuiin an vil ran a, chutih laiin a then erawh zanriah kil turin an inbuatsaih ve thung a.
Zotei pa leh a pu chuan Zotei pawtu hnenah chuan "A mut ngheh tawh chuan va mut rih la, chaw hi han kil ve phawt rawh." an lo ti dun mawlh mawlh a. Zotei pawtu chuan, "Aw, nia hei a mu nghet tep. Tikhan lo ei ula, a mut chian deuh ka'n nghak lawk ang e. Ka rawn kil zawm ve mai ang." tiin alo chhang a. Zotei pawtu hi an lam hnai tak anih rualin Zotei bo chungchang erawh kha chu a la hre ve hauh lova...Zotei a puak laia Zotei rawn phu leh deuh zawk thin te, rawn nui chhuak leh hek hek thin te leh a changa a rawn tap leh dawn dawn thin te chu naupang danah a ngai mai a. A mang lama a thil hmuh a nih a ring ve mai.
Zotei pi khawsik tlun chu a rum a rum mai a, a sawi erawh an hriatsak hlei lova. Mahse, nakinah chuan a puan sin thuah luk chu amah chuan a rawn vai darh a, awmze mumal nei miah lo hian a rawn tawng chhuak nawk nawk a.
A damdawi eiin a chhawk tan anih hi an ti a an lawm hle a. A khawsik reh tan tur vanga tawngvaiah an ngaihsak mai a. Mahse, a tawngvai ngun telh telh a, a thil sawi te lah chu tawngvai sawi ni awm lo a mawi te a ni nawk ta mai. Amah lah chu a harh der mai bawk si lo.
A thutchilhtute pahnih chuan mak an ti tan viau mai. Nakinah phei chuan Zotei chungchang chu a rawn sawi chhuak nawk nawk a. A chang leh "Hruai tir reng reng suh u. Tui kan ngah loh hi ren deuh ula, hlim takin i lam ang u." te a rawn ti nuaih mai thin bawk a.
A thutpuitute pahnih nuih chu a za hle a, damlo thutpui e tilo chuan an nui dir ta cher cher mai a. Mahse, chutia an nuih char char lai tak mai chuan Zotei pi chuan "Nui nui suh u." a rawn ti fel fak ta mai. A harh der mai si lo, an nui laklawh lai chu an tawp chiang dun kher asin...Makti deuh mai hian an in en a, an nuih a za zui lo chiang khawp mai...
Zotei pi chu awmze awm mang li hian vawi hnih vawi thum vel a rawn riat leh nawk nawk a. Chutah thlaphan hmel tak hian, "Ka naute kha! Ka nau kha khawiah nge? Ka naute kha ka naute kha..." a rawn ti ta chiam mai.
Amah lah chu a phar kual nasa mai si a, a awmpuitute pahnih chuan nuam an ti tawh lo nasa. Mahse, Zotei pu chawei kham a lo lut ve ta hlauh a, an thaw dun huai mai. Apu chuan "Kha, engnge a an ? Chaw te saw a ei peih ve dawn em?" a rawn ti a. A awmpuitute chuan "A, ala ei peih hmel loh a ni." an lo ti ve mai a. Apu chuan, "Anih chu maw le, damdawi te a ei chuan a tha ve leh mai ang chu." tiin chhuah leh nghal mai a han tum a.
Chu veleh a awmpuitu pakhat zawk chuan, "A tawngvai nasa riau mai a, lo awm ve rih lawk la." alo ti vat a. Apu pawh chu a thu ve leh mai bawk a.
Zotei pi chuan "Khawi ka naute kha, khawiah nge ka naute? Ka naute kha amahin awm tir suh u, khawi hetah ka bulah hian lo dah rawh u." a rawn ti leh ta chiam chiam mai a.
Apu chuan "An paw muhil alawm mawle aw...engatinge i tawngvaih vak vak mai? alo ti chuar chuar a. Mahse, chumi a sawi zawh ruala a rilrua lo lut nghal chu Zotei khuma an mut alo bo ngawt mai kha a ni...
A pu chu a ngawi vung vung a, a chawei kham a thawh dawn khan Zotei pawtu kha chaw kil ve tur khan a rawn thu a ni lawm ni, khatih lai khan Zotei a puak leh puak loh a chiang tawh tlat lo... Chutah Zotei pu chu a tho leh nghal a, choka lamah Zotei chu an la paw ngei em tih fiah turin a phei leh ta ngat a. A pawtu chuan chaw alo bar mawlh mawlh a hmuh rual chuan a paw tawh lo tih a hmu nghal. Muangchangin ava pan hnai chhut chhut a, " Ka tunu kha khawiah nge?" a va ti mawl tawp mai a. A pawtu chuan "Room-ah ka mut a, a mu nghet tawh khawp mai." alo ti a. A thusawi alo hriat ve avangin Zotei pa chu a tho vut a, room lam chu a pan ding nghal chat a..........cont
@Dwm Pachuau
"NAU AWMTU MAK"
episode-11
Zotei pain room a va thlen chuan Zotei chu tui tak mai hian alo la muhil sek sek a. Apa chu a thaw huai mai. Chhuahsan leh mai a tum lai tak chuan a pa a rawn lut ve chiah a, a pa chuan "Bawiha a pi bulah hian han mut teh, a ngaihtuah em mai." a ti a. Zotei pa chuan tihharh hlau takin a han pawm kang a, api bulah chuan a han mut ta a. A pi pawh a ngawi ta hle hle a.
Zan a rei a, inlengte pawh an haw zo leh tan tawh a. Zotei te pitu chu tui takin an muhil a, Khawhar in riak tlangvalho pawhin mutna phahin an mu nghal sap sap a.
Zotei pu pawh muangchangin mut zai a rel a. Zotei pa erawh chu a mut a chhuak thei reng reng lo. Mut zai pawh rel lovin chokaah chuan a thu ran mai a, a rilru kawmin a ngaihtuahna a kal ding tak zet.
Zan a rei zel a, Rsa lah chu a harh tulh tulh emaw tih tur a ni. Pawnah te chhuakin an in bul velah te chuan a tei rak rak a. Chutih lai chuan zanlai ar pawh an rawn khuang thliai thliai a.
Zotei pi riltam lutuk chu a rawn thangharh hlawl mai a. A khawsik pawh alo reh vek tawh a. A bula Zotei lo muhil sek sek a hmuh chuan a lawm ngei mai. Tichuan thawhsanin choka lamah chaw ei turin a kalsan ta nghal a. A ril alo tambtawh bawka a ei tui kher mai.
Chutia tui taka chaw a ei mawlh mawlh lai chuan Rsa, Zotei pa chu a rawn lut ve a. a nu chuan, "E, mama i la mu nange?" a lo ti vat a. Rsa chuan "Aw, ka mut a chhuak thei reng reng lo mai. I khawsik chu a reh tawh em?" tiin alo zawt let ve nghal a. A nu chuan, "Aw reh tawh e. Ka riltamin min tiharh a lawm maw le." tiin chaw chu a ei zawm nghal mawlh mawlh a...
Chutia an inbiak mawlh mawlh lai chuan Zotei chu a rawn tap deuh that that a. A nu chuan "Mama lo va ngaihven lawk mai teh, ka kut a berh bakah ka ei laklawh em mai." a tih rualin Rsa chu a tho nghal vat a...
Rei vak loah Rsa chu a lo let leh thuai a, a nu hnenah chuan "Khawiah nge i mut a?" tiin a nu chawei lai chu a rawn zawt a. Chu veleh A nu chu a ding mar zawt mai. Kut pawh sil lovin room lamah chuan a tlan phei nghal a, a hnungah Rsan a zui nghal bawk a. An pitua an mutna khum a thlen phei nak chuan khum chu a lo ruak vek mai chu niin...
Zotei pi chu a mang phar awn awn mai a. Rsa chuan thil awmzia chu a rawn hrethiam chawpchilh nghal bawk a. A nu hrilhhai hmel chu a khawngaih kher mai.
A nu chu a ding ka hau reng mai a, a melh ngai melhin a ding khur zawih zawih mai. Rsa chuan a darah rawn vuanin "A va han buaithlak thin em, engtinnge kan tih ang?" a han ti a. A nu chuan "I pa kaitho rawh." tih ringawtin a lo chhang a.
Rsa chu a pa kaitho tur chuan a kal nghal a. In riak tlangval ten an hria ang tih a hlauhawm si a, a pa chu thawm dim deuh takin a kaitho ta a.
A pa chu thawh phan awm miah lovin a rawn tho nghal a, Zotei pi chuan thil awmzia a lo hrilh nghal zung zung a. A pu pawh chuan sawi tur a vanin engtia han tih tur nge tih a hrethiam bik lo kher mai.
"I chawei chhung lekin maw a lo awm loh?" a han ti hluk a. A pi chuan "Niang chu, mama nen hian kan inbia a, a rawn tap ri deuh hi kan hria a. Mama hi va ngaihven turin ka tir a, chumi chhung lek chuan alo awm lo hman mai a ni." a ti a. Chutah an ngawi tlang ta rauh rauh mai...
Zawng turin zan rei, mi mut reh vek tawh anih bakah khawia zawn tur nge tih ringawt pawh chu ngaihtuah tham tak a ni. A pi lah chu a mangang leh em em tawh mai a, han tih ngaihna vak lah chu a hre der mai si lo...
Zotei pu chuan "Mama, kan pahnih hian thlan kan zuk en chhin dawn em ni ang?" a han ti a. Rsa chuan "A pawi hleinem. Mahse, lo kal ve duh suh keimahin ka zuk kal ang e. Ka rei lo zawk ang." tiin a insiam nghal a.........cont
@Dwm Pachuau
MOBILE SIAM ZIR DUH TAN!!!
Tech-Inn Mobile Repairing Traning Centre, Bazar bungkawn
Kum tin mi za chuang eizawnna kan siamsak a, Eizawnna tlaka thiam turin kan zirtir thin
Mizorama mobile siam zirna hmasa ber changtlung ber kan ni.
Hrechiang duh tan Contact : 9612099411 / 9862016122
episode-12
Rsa chu hmanhmawh takin thlanmual lam pan tur chuan a kal ta nghal a. An thlanmual awmna hi a hla lem lova, zan thim mah nise hlauhna leh hrehna a nei hauh lo...
Khua a vawt vin tak tawh a. Khua pawh a var har vak tawhin a rinawm loh, khua a thim chhah hle a. Torchlight keng chung chuan thlanmual lam chu a pan ding vang vang a.
Thlanmual a thleng a, thawm a reh vawng vawng mai. A nupui thlan awmna hi a mawng lam deuh a nih a vangin a kal thla zel a. A nupui thlan awmna a thlen dawn hnaiah chuan thawm a hre ta tlat mai...
Rsa chu a ding deuh dat a. A light ken chu tithimin thawm chu a han ngaithla chiang a. A thawm hriat chu mak a tiin a awih lo kher mai...
Zotei chu hlim em em mai hian a nui ar ar mai le...Rsa chuan a fanu nui ri chu ngun em em mai hian a ngaithla ta reng mai a, a changnohei chuan a nui hawk uar uar a.
A hun leh hmun in a zir lo em bawk a, a fanui hlim nui ri chu ngaihthlak nuam a ti hauh lo. Muangchangin annu thlan awmna lam chu a pan hnai hriau hriau a. Mahse, a torchlight a tih thim avangin a duh anga thawm dim a har hle a...
Thlanmual hi an samfai lohna a rei deuh tawh avangin a hnim hle a. Zan thim a ni bawk nen fai deuh phei se chuan hmuh phak reng tur hi a ni tawh a...
A hnaih viau tawh tihah chuan hmawlh tang ro hi a han rap tliak ta rap mai a. Chu veleh Zotei nui ri chu a reh ta hmiah mai. Rsa chu che miah lo hian a thu vang vang a, thawm engmah hriat tur a awm tawh lo.
Rei ngial a nghah hnu chuan a fanu nui ri chu a hre leh ta, midangina an lawm nui ang chiah hian a nui leh ta iar iar a. Rsa chuan thawm dim thei ang ber leh muangchang chuan a pan hnai leh ta hret hret a.
Hnimbuk pakhat chauhin a nupui thlan chu a hliah ta. Rsa chu a inngaihtuah nasa kher mai. A fanu chu hmu ta se engtinnge a tih ang? A hmu ang em nge hmu lo ang? A nupui thla nen a hmu dun angem? Hmu ta se engtinnge ni ang? Chung zawng zawng chuan a ngaihtuahna a tibuai takzet a ni.
A torchlight ken chu hmeh en tumin a han vuan rauh rauh a. A hmet eng dawn chiah tih chuan thlanmual lu lama mihring lo chhuk thla leh rawn khuh thla kharh kharh ri chu a hre ta a.
Chu kam chu a en chho nghal vat a, torchlight a rawn keng ve bawk a. A light ken chuan thlanmual mawng lam chu a rawn chhun thla kual pap pap a. Chu veleh Zotei nui ri chu a tawp leh nghal hmiah bawk a.
A khuh kharh kharh riah khan a pa ni ngeia a hriat a vangin Rsa chuan a torchlight chuan a nupui thlan chu a han chhun ve nghal a. Mahse, Zotei reng reng awm lo chuan...Rsa chuan mak a ti kher mai. Thlan bul vel te chu a han chhun kual a. Mahse, Zotei hmel reng reng hmuh tur a awm lo. Rei vak loah lo kal thar chu alo thleng ve a. Rsa rin ang ngeiin a pa chu alo ni a. Rsa chuan "Engatinge ka pa ilo kal ve duh talh a?" a lo ti vat a.
A pa chuan "I rei em a lawm, i nu in a ngaihtuah si che a. I hmu lo em ni?" a tih zawm nghal zat a. Rsa chuan, "A mak khawp mai ka pa. Zotei chu thlanah hian a nuin a chhaih nui nasa mai a. Mahse, a thim a vangin ka hmu thei hauh lo." a ti a. A pa chuan, "A va mak dawn ngai ve, torchlight khan i en mai lo em ni?" a tih chuan "En chu sawi loh, thawm ka neih hlek pawhin Zotei nui ri chu a reh hmak zel. Nichina i rawn khuh khan a reh leh hmak bawk a, tunah chuan engmah hriat beisei chi a ni tawh lovang." a ti a.
A pa chu a ngawi rauh rauh a. Chutah aw a han thian leh khurh a. "Engtia han tih chi nge mawni dawn le aw...Bawihi, i fanu hi i ngaiin i hmangaih a ni tih kan hria a. Mahse, hetiang zawnga i rawn chet zel chuan nakin lawkah kan mualpho nasa dawn a nia. Khawngaihin insum rawh khai." tiin Zotei nu thlan chu a be mawlh mawlh a.
Rsa chuan engmah a sawi lo, a pa thusawi chu ngawi rengin a lo ngaithla a. A rilru erawh chuan Ni e, nangmah kha hmuh theihin rawn inlar zawk hram rawh. Ka ngauh zia che leh ka mamawh zia che hi i hre lo em ni? alo ti ve mawlh mawlh a.
A pa bawk chuan Zotei nu thlan lu lama kraws chu vuanin, "I fanu hi i ngaihtuah a ni tiraw? Rawn ngaihtuah reng reng suh aw, ngaihngam tak leh lungdam takin chawl la, ngaihtuahawmin a awm lovang tih ka tiam a che." a tih lai chuan thlanmual lu lamah bawk mihring thawm alo awm leh a... An lo thlen chuan an inriak tlangval pahnih an lo ni a. Pakhat zawk chuan "Ka pu, Zotei piin lo hawng tawh tawh u a tia, chumi hrilh tur chuan min rawn tir a ni." a han ti a.
An hmelah leh cheziaah tunang khawvar dawn lam hnaiha thlanmual mawnga awm chu an tlangnel vak lo tih a hriat hle mai. An hawi kual deuh zak zak reng a. Pakhat zawk phei chu a hlauh vang nge vawt atih vang zawk, a khur ru dar dar mai. Zotei pu chuan Zotei awm leh awm loh zawh tumin a han ang zuau hman a. Mahse, a han ngaihtuah chiang a, chutia a piin a rawn chah chuan Zotei a awm anih a ring leh hnuhnawh tlat a. Chuvangin zawh ngaiin a hre leh lo. Tichuan rilru thawveng huai huai chung chuan, "Ni e, i haw tawh ang u. Hei mama lungleng hi thlan kan zu tlawh dun mai mai a nia. Thlan tlawh fo pawh hi a tha ber lo, rilru a thar duh mai mai." a han ti zaih a. Tichuan thanmual atang chuan an inzui hawng ta hnak hnak hlawm a......cont
@Dwm Pachuau
"NAU AWMTU MAK"
episode-13
In an thlen chuan khua pawh a var a ni titih mai e. Zotei pu rin ang ngei chuan Zotei chu a pi chuan a lo paw nek a. Mahse, mihrang awm ve laia chanchin engmah inzawh chi anih loh a vangin thu dang hlur an sawi a.
Han mut that lehna hun a awm tawh loh a vangin thingpui te an lum a. Tlangval dangte pawh an thawmah an lo tho ve sap sap nghal a. Tichuan thingpui te in hovin titi dang dang an vawrh kual a. A then infiam bawrh bawrh tawk lah bo lo.
Khawsak rel a hun ta tihah Zotei pi chuan a tunu paw chung chuan khawsak a rel malh malh a. Tlangval an haw rem tawh a vang leh inleng dang an awm loh lai tak a nih a vangin Zotei pu chuan "I tunu chu khawiah nge i hmuh a?" a han ti a.
Zotei pi chuan "In kal ta vek si a, awm mai mai thei bik hek lo. Ka vei ka vei mai a, a tawpah phei chuan in rei tawh bawk nen rawn kal ve mai tumin ka chhuak a. Pawn ka thleng chiah tihin ka naute tap ri hi ka hre ta a. Ka beng chhe ri emaw ka ti hial a. Mahse, ka zuk lut leh ngat tho a. Khumah a lo mu leh reng tawh a nih chu." tiin thil awm dan chu a han sawi a...
Zotei pu chuan ngawi rengun a nelh ngai a melh vang vang a. Chutah Zotei pa chuan a aw a han thian kharh a. "Hetiang ringawt chuan ka pa rei kan inthup thei dawn em ni? Ngaihtuahna dang hman a ngai niin ka hria." a rawn ti chhuak a.
A nu chu a lo meng phawk nghal hra a. "Engti zawngin maw?" a tih zawm nghal zat bawk a. Zotei pu chu rawn tawng chhuak vein "Ngaihdan neih thiam a har khawp mai. Ni e, heti ringawt chuan a dik dawn lo. Amaha dah leh kalsan ngam a ni ta lo hrim hrim mai a, chu ringawt pawh chu buaithlak tak a ni." a rawn ti charh charh a.
A tihngaihna an hre lo tlang kher mai. Mi han rawn dawn se, an mualpho chu a ni nghal mai dawn bawk si. A pu chuan engpawh nise, nizan khan Zotei nu chu hetianga rawn che tawh lo tur chuan ka han ngem chiam a. Engnge a an dawn i han ngaichang rih phawt mai teh ang u." a ti a. Zotei pi chuan "Hetiang thil kan tawng hi a mak ka ti em mai. Ramhuai, thlahrang leh heti lam thil hi ka ring ngai lova, mahse kan chungah ber a thleng ta miau mai si a." a ti chuai raih a...
Zotei pa chuan a nu hnenah chuan "Anih leh amahah khan eng emaw danglam leh ngaihthat lohna tur a awm reng em?" tiin a han zawt a. A nu chuan "Engmah a awm chu ka hre lo. Mahse, engmah ala ei in duh tlat lo hi a mak ka ti em mai. Amah hi riltam leh tuihala tah reng reng a nei bawk si lo. Hei hi chu a mak ngawt mai." a ti a.
Rsa chuan "Khawi maw ka lo pawm teh ang. A nu awm loh atang khan ka la pawm reng reng lo." tih pahin a nu puak lai chu a zuk laksak a. A pa chuan "A mak tih mai loh chu sawi tur pawh ka hre lo. Kha han en mah la a puar peng reng mai a ni." a lo ti a...
Rsa chuan Zotei dul chu uluk fahran hian a en a. A han chul vel bawk a, Zotei chu riltam lo tih hriat tak mai hian a mit a lo khap fak fak a. A pa pawh chuan a ngaihna reng a hre thei bik lo...
A pu chuan "Ni hnih thum vel han ngaichang leh ila, chuta engmah anih loh chuan a ni te khaw lamah a pi hian eng emaw chen chu zinpui mai se la a tha ang. Chutah em em chuan eng a ti tawh bik lovang chu." a han ti a. Chu chu tha anbti tlang a. Mahse, thenawm nu a rawn luh tak avangin an sawi zui thei ta lo...
Chumi ni nileng chuan Zotei chu pangngai takin an awm thei a. Mahse, tlai lam a lo nih chuan a zia a dang leh ta tlat mai. A pi chu a mangang leh ta hle mai a, mi hriat hlau siin a phi sek tawh mai.
Zotei chu a piin khumah awmpuiin api chuan ngawi rengin a en reng a. lawm nuitu awm ang mai hian a nui khek iar iar reng mai chuan a pi ngaih a ti tha lo kher mai.
Tumah midang awm ve an awm si lo, a ni lah chuan a lawm der si lo. Zotei lah chu a nui uar tulh tulh mai a, a pi chuan a rap deuh titih ta tlat mai.
Mahnia awmpui pawh nuam a tih loh avangin choka lamah a phei pui ta daih a. Mahse, Zotei chu a tlei duh ta reng reng lo mai a, a pi chu a buai ta ngang mai.
Khua a tlai zel a, Zotei chu a tap uar telh telh bawk a. A pi mangang leh tihngaihna hre lo chuan an pa bulah chuan a sawi ta ringawt mai a.
A pu chuan "Eng pawh nise veng thlangah, a patea te inah zuk lenpui mai teh. A zia deuh mai thei asin, zanriah te pawh i rawn ei nghal mai dawn nia." a ti ta ringawt a.
Zotei pi chuan a hreh deuh viau mai a. Mahse, nutling ve meuh hlau leh hreh anga lan chu a hreh bawk si, nuam ti vak lo leh chak lo deuh chuan veng thlang lam chu a panpui ta hnak hnak a.
Khua a tlai zel a, a pi chu a hawi kual deuh zak zak reng a. Zotei tap erawh a bang hmak tawh thung a. Kawng kal hmuh tur an vang si, a pi chuan a hlauhna te chu tih lan loh hram hram chu tum viau mahse a hmelah chuan hai rual a awm lo. Khua lah chu a thim lek lek tawh mai bawk nen a hmanhmawh sawt kher mai....cont "NAU AWMTU MAK"
episode-14
Zotei pi chu a hmanhmawh luatah a tlu lek lek thin a. A chak vak tawh si lo chu a hah kher mai. A tawpah phei chuan a chau lutuk chu a ding ta hlawl mai a, a thaw huam huam mai.
Chutia thim thet thet nitawhah chuan Zotei chu tutih hriat leh hmuh theih si lih hian a rawn lawm nui leh ta iar iar mai. Zotei pi lah chu a han phu nasa em em khawp a. A tunu lawm nuitu chu tunge anih hmu lo mahse a rin hriat thei tho si. Chu tak chuan a timur uai uai a ni.
Zotei chu nui satliah hi a ni hauh lo. A nu dam laia a lawm nuih ang chiah chiah khan a nui tlat mai a, a pi chuan chawlh pawh a chawlh rei pui ngam ta lo. Hah pawh a lam dam hman lo tih chuan a nuamti lo chuan a kalpui leh ta nge nge a. Zotei chu ala nui hawk iar iar reng tho mahse engmah dang a ngaihtuah thei tawh lo. Hmanhmawh bakleng chuan a kalpui hmawk hmawk ringawt mai a ni...
An kal tumna in an thlen dawn tepah Zotei nui chu a reh ta chauh a. A pi chu thlan tuiin a bual huh hneh em avangin pawnah chuan a han ding chawl leh rih a, hah lutuk tak maia a thawk luh huam huam chuan an ngaih a tha dawnin a hre tlat lo a ni.
Pawna engemaw chen a din chawlh vang vang hnu chuan a hah zualpui pawh a reh ta deuh a, tichuan in chhung lamah chuan a luhpui ta a. An pitu hmel an hmuh chuan an lo lawm hle mai a, Zotei chu pawm an inchuh nghal nak nak a.
Zotei pi chu a thaw huai huai mai. A lumti lutuk leh a hah lutuk chu thup tum teh mahse a thup seng meuh lo a ni. Mahse, a kum a tam ve tawh avang leh an lo kalna a thui tham deuh avangin ngaihthat lohna dang an nei lo hlauh a. Mahse, pa ber chuan "In lo va leng lai angreng ve, zanriah te in ei tawh em?" tiin a han zawt a.
Zotei pi chuan "Inah a tlei duh thlawt lova, a pu mangangin zuk lenpui mai teh, khulamah chuan a tlei deuh mahna naupang dang an awm ve diah diah bawka a tia min rawn tir anih hi. Chaw pawh la ei nang." tiin a chhang a.
"Anih zawngin han hahdam deuh la i ei dawn nia, chaw kan ngah kha. Chawhmeh erawh tun lai chu kan nei lo thin khawp mai. Hei helamah chuan a va tlei duh mai hmel ve." tih pahin Zotei biang chu a han piai sak seuh a.
Zotei chu an inpawm chhawk zak zak a, tlei lohna engmah a nei lo. Amah a hmel a tha reuhin anu dam lai phei chuan thenawm khawvengte pawm lawr tak kha a ni reng a. A tap ngai mang lo te kha an duhna leh an lawm chhan a ni bawk a, tunah lah mi zawng zawng lainat a hlawh leh ta bawk si.
A pi chu thin phu dep depin a awm a. A chhan lah midang hriat a sawi chhuah a rem si lo. Chu a chhapah an hria ang tih a hlau em em a, amah pawh a theih tawk chuan a inthup bawk a. Mahse, amah Zotei zawkah chuan rinhlelh tur leh danglamna a awm palh ang tih mawlh chu a hlau a ni...
Zotei chu an lawm nui iar iar a. A pi pawh chawei an siamsak chu tui ti takin a ei mawlh mawlh bawk a. Fimkhur thu hlaah leh a hritlan hlauhthawn chhuanlamin pawna pawm chhuah a phal lo tawp a. A chungah engemaw a thleng ang tih a hlau em a ni.
A hmuh phaka an awmpui reng avang leh amah Zotei pawh a hlim em a vangin a pi ngaih chu a tha ve hle a. A thla pawh a muang ve huai huai mai. Naupang dangte nen an zi nak nak bawk a api pawh a hlim viau mai. Mahse, chutia an hlim tlan viau lai leh titi dang an vawrhsan hlan chuan tu emaw hian Zotei chu dawra kalpui chakin alo pawm chhuak lui ta hram mai hi alo ni a.
A piin Zotei a awm lo tih a hriat chhuah rual chuan a ding nghal hluai a. A hmelah hlauhthawnna leh manganna a rawn lang chhuak nghal bawk a. Insum hman lek lo chuan pawn lamah chuan a tlan chhuak ta mai...
A awmdan teh thut chuan.midang hrilh a tihai hle a, ngaihtha zan lo chuan an um chhuak ve nghal a. Pawnah chuan a pi chu a lo hawi kual ruai ruai a. Midang chuan "A va mak teh hluai ve, dawrah an kalpui chak a an hruai lawk anih kha. Eng em a ti hman lovang, an rawn let leh mai ang. Tirawh lut ang u, min ti hlauthawng hman a lawm mawle..." an ti nak nak a. Zotei pi pawh chuan chutia a han awm ta thut mai kha a inthiam lo deuh a, midang a tiralkhel zo vek tih a hriat chuan a inthlahrung hle a. Bakah an rinhlelh phah vek dawn ni hian a hre tlat a, nuam lo a tiin a inchhir kher mai. Mahse, chutih rualin a tunu chu a ngaihtuah em em mai a. Midang an luh zawh vek hnu pawh chuan a lut ve mai thei tlat lo. An hruaina lama va kal ve a duh rum rum mai. Mahse, eng em lo ti lo ta se, pangngai takin an rawn pawm let anih chuan a awmdanah an ringhlel zo vek dawn tih a hre bawk si, chutih laia Zotei pi mangan dan leh a rilru hah zia chu sawi fiah chi pawh a ni lo hial ang...
Kal ve hreh si, in chhunga luhsan ngam bawk si lo chuan a tei a tei ta mai a. An rawn let pui leh mai bawk si lo. Chutih laiin in chhung lam atang chuan lut turin amah chu an rawn ko sek mai bawk si a. A tawpah phei chuan pa ber chu rawn chhuakin zawi sup hian "I awmdanah ka ngaih a tha hlek lo mai. Thil dik lo a awm a ni maw?" a rawn ti ta chat mai reng a.
A pi chuan pangngai taka lan tumin "Awm love, mahse ka nau hi ka hmuh phak lova a awm hi ka duh lo. Ka phal lo a ni, ka ngaihtuah zia hi in hrethiam lovang." a han ti ngawt a.
"Chuti taka ngaihtuahawm chu a ni dawn em ni? Mihrang daihin an pawma an lenpui lah ni si lo." alo ti leh khauh a. Zotei pi chuan a insawi awk zo anga a inpuan mualpho zo takngial ang tih a hlauh a vangin in chhungah a luhsan ta daih a.
Pa ber pawh a rawn lut ve nghal a. Titi dang dang sawiin han inkawm khawm leh ngial dawn mahse Zotei pi rilruah engmah dang a lut thei tawh lo. A khattawkin "An va han rei em em ve mawle aw...zana pawm chhuah ka phal lo tih tih pawhin, rawn haw teh se ka lo hau nasa ang." tiin a insawh a insawh a.
Pa ber tih loh midangho chuan a tunu a ngaihtuah lutuk chu a ho zawng leh fiamthua lo laksakin an nuih an nuih a. Mahse, pa ber erawh chuan Zotei pi che vel leh a awmdan zawng zawng chu ngun taka chik ruin thil engemaw tak chu zep a nei tih a ring nghet hmiah. Chu chu hriatchhuah ngei pawh a duh a ni... Zotei pi chuan "Tuinnge maw lo pawm chhuak reng reng le?" a han ti tha leh rih a. A pawm cbhuaktu an han sawi lah chuan an thenawm hmeichhe naupang, tlema huih lam deuh. Miang lo tih dawna ang fu si hi a ni a. Mahse, naupang dang pathum laiin an zui bawk a ni awm e...
Chutia titi khai rual lo nuaiha an awm lai chuan naupangho chu hlim leh phur zet hian an rawn tlan lut ta nawk nawk a. A hnung berah a pawm chhuaktu ber chu a hnung berah kutruakin a rawn tlan lut ve ta mai...
Zotei pi chuan rang lutuka dinchhuah pah hian "Khawnge naute?" a lo ti nghal vat a. A hmelah hlauhthawnna a khat nghal vek...
Midang zawng pawhin Zotei pawm chhuaktu chu an en nghal thap a. Mahse, anni chuan hlauhthawnna engmah an nei chuang lo. Mahse, a pawm chhuaktunu ber mitmeng chu a dik ta lo tawp mai...
A ngaihna hriat loh hmel zet hian midangho chu a melh kual a, a mitmengah chuan zawhna zawt zawk tih a hriat theih. A kalpui te a han en kual a, anni lah engmah hre lo tih hriat fe hian an lo hawi he haw hlawm mai bawk a.
Zotei pi insum zo lo chuan a hma aia ring mah hian "Khawiah nge ka naute?" a han ti leh a. A pawm chhuaktu hmeichhe naupang, kum sawmpahnih mi vel chuan "Ih...ih, ih...eng lo nu pakhat khan ka lo pawm ve chhin a tia, a vawt em mai inah ka lo pawm let leh mai ang. A piin a hau palh ang che u a tia. A lo pawm let leh kha" a ti ta mai...
Zotei pi hmel chu a dang nghal sawp sawp a. Midangho chuan "Tunge chu nu chu, a hmel i hmu em?" tiin an han zawt chiang a. Mahse, a pawm chhuaktunu chuan muang ban chat hian, "A thim vek a, ka hre miah lo. A hmel a hmuh theih loh a..." a ti leh ta mauh mai...........cont
@Dwm Pachuau
ADVERTISEMENT (A hnuai a milem hi a nia hmeh zeuh tur chu)
Who is online
Users browsing this forum: No registered users and 36 guests


c: text/html

text:
Satu: CFL Hmingthanga
Hun leh ni te an herliam zel a,
Suihlunglen puan ang a thar leh thin;
Nang nen a duh ai kan sam ni te,
Ngaihlai hrualhrui ang a sei vawng vawng.
Aw, vawikhat tal hian i hmangaihna,
Nemten min hlan leh la chuan e;
Ka lei lawm zawng a kim ve ngei ang,
Enchim loh di te ka ngai em che.
I zun ngaih lai ka bang thei silo,
Nichhun, tlainilen, khuavar pawh in;
I kiang a awm ka ning thei si lo,
Bawihte, ka hmangaihna ringhlel suh.
Chung Khuanu'n min hualhim zel ang a,
Runhmun len hun a herchhuak mahna;
Nang nen a runhmun len thleng pawh in,
Hmangaihna par ang vul zel rawh se.

robotstxt: allowed

filter: keep


text:
Chakma Autonomous Dist Council hnuaia dan kalha hna lak leh eirukna hrang hrang awma an hriat duh loh lantir nan nimin khan Kamlanagar-ah Mizoram Chakma Students Union leh Young Chakma Association huaihawtin mipuiin kawng an zawha,Heng pawl 2 leh CADC sorkar chuan dan diklova hnalak sut turin an inrem tawh a, amaherawhchu tun thlengin hmalakna a awm loh avangin kawng an zawh ta tih Mizoram Chakma Students Union President Jagadish Chakma chuan a sawi a, pawl 2 te hian kum 2015 atang khan hnalak dan dikhlel an tih thu hi an auchhuahpui tawh a, hemi kum August thla khan total bandh an huaihawt naah zirlai 1 chu kahhlum a ni a, hetichung hian kuminah hian Pu Kali Kumar Tongchangya kaihhruai sorkar ah danlo bawkin mi 40 vel lak an ni a ti a ni.
Pu Tongchangya hian nikuma an lungawilohna hi thlawpin, MNF leh BJP te nasa takin a bei ni a sawiin, tuna thuneihna a chan takah chuan khatihlaia CEM party-a pawha a thawhpui Pu Buddha Lila Chakma paihthlak a tumna mai a ni tih an hre chhuak tawh tih pawl 2 thuchhuah intawmna an tarlang a, hetianga chetna hi an do zel dawn tih sawiin, CADC sorkar chuan ni 7 lo awm tur chhungin, an inrem tawh angin dan dik lova hnalak zawng zawng an tihtawp an phut tih an kawngzawhnaah hian an sawi a, hei mai bakah hian personal Assistant leh personal secy te pawh ban turin an phut a, tunhnuah PA leh pS te hi contract ni lovin Co-terminus a lak ni tawh se an ti bawk a, hna lak chungchanga thuneitu tur Recruitment Board siam ni se tih an phut tih an sawi bawk.
AIR NEWS


text:
Tamenglong, November 02, 2016, Virthli (ONP): Zani tarik 1, November 2016 khan Phaituol ah hmang a ni a, hi huna hin Guest of Honour in Upa Lallawmsang Hmar a thang. Upa Lallawmsang chun thuhrilna neiin, kum 2017 a tribal hai MLA ding ani thu a hril.
Kuki Inpi le Kùt organising chairman fielna angin hun an peka, minute 14 vel hun a hmang a nih. Upa Lallawmsang chun, "Pathien zar le nangni hai zara MLA ka lo tling chun kum nawk Chavang Kùt keiin sponsor ka ta, ka constituency sung ngeia ropui takin hnam làm hai midang hai kuoma tribal ei tlawmnaw zie thu le ei hnam làm hai hi Delhi chena an mi ngaina pui a nih" tiin a hrila, mipui hai an lawm hle. Kum 2010 khawm khan Youth Festival, Manipur sawrkar huoihawtna hnuoi a nei ani tum khawm khan, Jiribam Hmar làm a inentir pui ta bawk a, sawrkarin ei hnam, ram damna ding le vawngthat na dingin fund tamtak a nei a, ei hnam làm hai ei theinghil chun ei nina identity ei inhmang tina a ni a, chuleiin hnam lam vawngtha dingin thalaihai a fiel bawk. Chun Kùt 2016 hin inremna le inpumkhatna intlun mawl dingin an cha bawk.
Kuki Inpi le Kùt organising chairman fielna angin hun an peka, minute 14 vel hun a hmang a nih. Upa Lallawmsang chun, "Pathien zar le nangni hai zara MLA ka lo tling chun kum nawk Chavang Kùt keiin sponsor ka ta, ka constituency sung ngeia ropui takin hnam làm hai midang hai kuoma tribal ei tlawmnaw zie thu le ei hnam làm hai hi Delhi chena an mi ngaina pui a nih" tiin a hrila, mipui hai an lawm hle. Kum 2010 khawm khan Youth Festival, Manipur sawrkar huoihawtna hnuoi a nei ani tum khawm khan, Jiribam Hmar làm a inentir pui ta bawk a, sawrkarin ei hnam, ram damna ding le vawngthat na dingin fund tamtak a nei a, ei hnam làm hai ei theinghil chun ei nina identity ei inhmang tina a ni a, chuleiin hnam lam vawngtha dingin thalaihai a fiel bawk. Chun Kùt 2016 hin inremna le inpumkhatna intlun mawl dingin an cha bawk.


text:
Tun weekend chu Kristian chhungkaw campaign-in Kohhran hrang hrangah hun hman a ni a, Dote-a ten Spearker an chang tha lo nge, a rawn phun nung nung mai a.. "Kan thuhriltu chuan Kristian chhungkua hi a tehna a awmlo a ti a, ka ngaihdan a ni lo khawp mai.. "te a rawn ti a..a lungawilo a ti tau leh ngawt ang tih ka hlau khawp mai.
Ka ngaihtuah ta nauh nauh a, Kristian chhungkua hi a tehna chu a awm chiang ni hian ka hria. A englaiah chuan nge kan han teh ang ? Chhung inkhawm an neih leh neih loh, atam zawkin Pathian an rin leh rin loh, an inkhawm ngun leh ngun loh leh ruihhlo an khawih leh khawih loh atangtein a mi kan teh dawn ?
Tehfung pakhat dik lo theilo a awm tlatin ka hre ve tlat. Israel fate kha Pathian mite an ni, an sualin an luhlul em em thin, mahse Pathian khan vawi tam tak a hremtur kha a thulh a ni, a chhan chu a mite an nih avangin. Tin, Sodom leh Gomorrah Pathianin a tihchhiah dawn pawh khan Abrahama khan Pathian hnenah hremlo turin a ngen a, an han inbe tak tak kha chu Pathian pawh kha a tawlh thui asin, Abrahama khan Pathian tihtu mi 50 tal an awm chuan hremlo turin a ngen a, Pathian chuan a remti a, tichuan an tlathla zel a, 10 chauh pawh an awm chuan Pathianin a hremloh tur thu a sawi.
Hetah hian kan hmuh chian em em chu, Chhungkaw member sawmah sawmin Pathian ringin, chhung inkhawm nitin zantin an neih ziah khan Kristian chhungkua an ni a, chhungkua sawmah pakuate chu sualin rui bung bung mahse pakhatin rinawm taka inthawina maicham atih nun reng chuan Kristian chhungkua tho an ni. Pathian mihriat an ni a, kha chhungkua kha Pathian awmpui chhungkua an ni tho. Taima taka Pathian a vawn tang tang chuan engtikah emaw chuan midang khan Pathian chu an la rawn hmu ve mai dawn a ni.
Midangin Pathian an rawn hmuh ve tho tur chu engtin nge kan hriat lawk kan tih chuan Thupuan 3:7-ah hetihian a inziak a, “Tin, Philadelphia khuaa kohhranho tirhkoh hnenah chuan heti hian ziak rawh: ‘Mi thianghlima, mi dik taka, Davida chabi neia, tuma khar loh tura hawnga tuma hawn loh tura khara khan heng thu hi a sawi a ni: I thiltihte ka hria, chakna tlemte chauh i nei a, chutichung pawhin ka thu i pawm a, ka hming pawh i phat lo va, tuma khar theih loh i hmaah kawngka ka hawng e. Ngai teh, Setana inkhawmna in ho zinga mi, Juda tak ni lova, dawt sawia Juda intite zinga mi chu ka tir dawn a ni; ngai teh, i ke bulah chibai ka rawn buktir ang a, ka hmangaih che tih ka hriattir bawk ang".
He bungah hian pakhatin rinna a lo la vawn nun char char chuan midang khan Pathian hmel an rawn hmu ve dawn tihna a ni. Tin, pakhat zeh tel zauh ka duh, nu leh pate hi an pawimawh khawp a ni kristian chhungkaw din kawngah hian. Nova kha Pathian thu awihin lawng a tu a , a nupui leh a fate khan an nuih zat lova, an pa berin khatia Pathian a ring em em kha an zah a, Nova tihtakna avangin a chhungte pawh khan Pathian thu an awih phah a ni. Khatiang deuh bawk khan Tirhkoh Pawla khan tangvengtu hnenah khan “ Lalpa Isua ring la tichuan chhandamin i awm ang, nang leh I chhungte nen,” a ti a, tangvengtu khan Isua chu a ringta a, tichuan a hnu deuh lawkah an chhungkuain Bapstisma an chang zui a nih kha.
Tangvengtu khan a titak em a, Pathian a ring em a, khatia pa berin rinna tak tak nena a chhungte a'n councelling hnuah chuan an chhungkuain Baptistma an chang nghal a ni tih kan hmu. A letling thawk pakhat chu Lota kha a ni. Sodom leh gomorrah a chhiat dawn khan Vantirhkohte khan an rawn hrilh a, a makpa te zawng zawng nena khawpui chhuahsan turin vantirhkohte khan an ti, ani Lota khan a makpa leh a fate chu a'n hrilh ve bawk takna a, a mahah khan tihtakna leh rinna tak tak a neih loh avangin a makpate khan an lo awih lo a nih kha. Engtin nge a titaklo tih khan hriat ? Khua a var veleha khawpui kang tur a ni tih a hre ve vek, khawfing chah tepahte pawh khan an la mu burh burh a nih kha, Vantirhkohte khan an boral takngial dawna an hriat avangin an kaichhuak lawm lawm a nih bawk kha. Kan chhiar zel chuan a fanu te khan an pa kha an mutpui a, a hnuah Lota thlate chu Israel hmelma lian ber an ni chho zel ta a.
A sei dawn em mai.. a tawp nan, kristian chhungkaw tehna chu chhung inkhawm neih ngun leh ngunloh lam a ni lo, Pathian ringtu tam leh tam loh lam a ni lo, Pakhat tal pawh Pathian ringtu a awm chuan chu a awmna chhungkua chu Kristian chhungkua a ni.


text:
Doctor Ka Zawhna (May 13, 2018)
Zawhna: Ka pu, hmeichhia kum 26 mi ka ni a, thla thum kalta khan pasal ka nei a. Ka pasal neih hma hi chuan ka hrisel tha pangngai viau a, ka thi neih pawh a mumal viau. Pasal ka neih hnu hian insawiselna ka nei ta neuh neuh mai a, tun hnaiah phei chuan tai na, thi neih mumal lo, khawsik ang lek lekte ka nei thin a. Ka nâk te hi a kham ut ut zel. Pasal nei hlimte ka nih avangin ka insawiselna hi ka chhungte bulah ka sawi lang ngam lo va, nachhawkna ka ei leh ngawt mai zel. Ka ziaawm thei chuang si lo va, engtin emaw min puih theih dan a awm em? Doctor han pan ngawt chu ka inthlahrung ve deuh bawk si nen, min puih theih chuan ka lawm hle ang.Zawhna: Ka pu, hmeichhia kum 26 mi ka ni a, thla thum kalta khan pasal ka nei a. Ka pasal neih hma hi chuan ka hrisel tha pangngai viau a, ka thi neih pawh a mumal viau. Pasal ka neih hnu hian insawiselna ka nei ta neuh neuh mai a, tun hnaiah phei chuan tai na, thi neih mumal lo, khawsik ang lek lekte ka nei thin a. Ka nâk te hi a kham ut ut zel. Pasal nei hlimte ka nih avangin ka insawiselna hi ka chhungte bulah ka sawi lang ngam lo va, nachhawkna ka ei leh ngawt mai zel. Ka ziaawm thei chuang si lo va, engtin emaw min puih theih dan a awm em? Doctor han pan ngawt chu ka inthlahrung ve deuh bawk si nen, min puih theih chuan ka lawm hle ang.
Chhanna: I dinhmun chu a hriat thiamawm viau mai. Hmeichhia hi pasal han neih hlim hi chuan inthlahrunna tur hi a tam duh a, chhungkaw thara va lawi lut an nih avang hian han nawmsam loh changte pawhin sawi mai hi a inthlahrunawm duh viauin a rinawm. Pasala chhungte hmaizah vanga mahni nawmsam loh sawi ngam lote pawh hi an awm fo awm e. Chuti chung chuan tun hnai chhoah hian chhungkaw tinte hma kan sawn chho ve zel a, inhriatthiamnate pawh kan ngah ve tial tial a. Chuvang chuan inthlahrung lovin nawmsam lohna i neihte chuan sawi hreh lo thei la, an lo hrethiam phian mai thei che asin… ka’n ti hmasa ang e.
I harsatna han sawi atang hian zun kawng lam emaw hmeichhe lam infection – Urinary Tract Infection (UTI)/Reproductive Tract Infection (RTI) i nei a nih duh hmel viau mai. Nupui pasal neih hlimchhawnah hian hetiang insawiselna, a bikin phing (bladder) infection hi a common duh phian a, a hmingah pawh ‘Honeymoon Cystitis’ te an ti thin a ni. Nupa nun hman atanga infection eng emaw ber lo awm a ni thin a. Hygiene lam inthlahdahah te a awm duh zual. UTI kan tih hi chuan zun siamtu kal (kidney) atanga zunkawng (urete), phing (bladder) leh zun chhuahna dawt (Urethra) te hi a huam thei vek a. RTI-ah erawh chuan a bikin phing bakah chhul (Uterus), chibawm (Ovaries) leh chikawng (Fallopian Tubes) leh a bul hnai tisa te a kawk deuh bik.
Hmeichhia hi an zun chhuahna dawt (Urethra) hi mipa aia a tawi zawk avangin mipa aiin infection hi an nei hma duh a. Chumi infection chuan zun kawng hi zawh chho in kal (kidney) thlengin a han khawih buai thei a, phing leh kal vung te a siam a, a nasa zualah phei chuan khawsik tlunte thlenin zun thite hial pawh an nei thei a ni. UTI-ah hian tai na, nak nuam lo, khawsik, zun in leh zun zawnga serh bawr na, ek zawh a e kham lo anga inhriatna te an nei thei a. A confirm na atan chuan zun test (Urine R/E) leh Culture te, Ultrasound te kan tihtir thin. UTI enkawlna atan chuan antibiotic leh nachhawkna, zun kawng lam buai bik atan Flavoxate (Urispas tih te pawhin a awm) hi ni khatah vawi 3 kan ei tir thin. Tui in tam a pawimawh a, zun a insiam tam khan a dam hma bawk a ni. Antibiotic pek hma hian Urine Culture tih te pawh a tha viau.
RTI bik hi enkawl uluk a ngai viau a, a chhan pawh chikawng a khawih buai chuan a tiping thei a, nau neih theih lohte a thlen thei a ni. RTI zingah hian PID (Pelvic Inflammatory Disease) hi an nei fo bawk. PID-ah hi chuan investigation-ah engmah vak hmuh awm si lovin insawiselna an nei reng thei bawk. RTI enkawl danah pawh hian UTI nen a inang tlang viau a, thi neih buai a awm tel erawh chuan hmeichhe doctor inentir ngei theih a tha ber. Ultrasound tih pawh a tha tel bawk ang.
Nupa nun hman kawngah hian advice han inpe tel lawk ila. Kan tarlan tak angin hygiene a pawimawh viau mai a. Inhman hma leh zawhah insilfai ulukte a pawimawh a, tuna i nawmsam loh emaw treatment i laka i dam chian hma hi chuan i pasal hrilh tlang mai la, invenna (condom) hman hrihte pawh a tha viau mai. Mipa hian nachang kan hriat loh fo chu kan sazu hmawr hi a vun lip hnuah silfai thin a pawimawh a, a chhan chu kan baw lo chhuak chambang hi betin chu chuan hrik a kawl duh viau mai a ni.
Comments
Leave a Reply
You must be logged in to post a comment.


text:
Zanina Mizoram Premier League inkhel hmuhnawm takah tun season a vawi 14 chak zawn tawh Chhinga Vengin point thum an hmu zo lo a, I-League champion Aizawl FC nen 2-2 in an inhnehtawk. He inkhelah hian Chhinga Vengin Malsawmfela leh Lalhriatrenga te ‘own goal’ hmangin goal an nei a, Aizawl FC tana goal thuntu te hi K.Lalthathanga leh Jonathan Lalrawngbawla an ni.
Inkhel hmuhnawm chu
Inkhel tan atangin game a tang nghal a, minute 3-na lekah S.Malsawmtluanga free-kick hlawh chu David Lalrinmuana’n a pet over hlauh. Chhinga Veng FC in an nawr let nghal a , free-kick leh corner te an hmuh zawn hnuah, box pawna free-kick an hmuh chu Malsawmfela’n minute 7-naah mawi takin a pet lut. Replay ennawn leh chuan Aizawl FC keeper Avilash Paul-a’n wall a siam thiam tawk loh a tuar niin a ngaih theih. Ramhlun South tlangval hian Aizawl FC player pahnih inkarah kawt zetin a pet a, Avilash-a tan ban phak mai ni mahse a dang zo lo.
Si an phurh hnuah Aizawl FC an talbuai mai duh bik lo a, an Portuguese coach Paulo Menezes zirtir angin ‘passing game’ khelh zel an tum. Laldampuia’n free-kick atanga Chhinga Veng goal hnihna a thun tep hnu lawk minute 19-naah dinglam kil atanga Rochharzela ball vawrh chu box chhungah changtu nei lo K.Lalthathanga (Puitea) an an si phurh sut nan chiang zetin a pet lut.
Tun season a la chak fai vek Chhinga Vengin Aizawl FC right-back Rinzuala tlanchhuah apiangin remchanna lei tumin an nawr thin. Minute 37-naah Vanlallawma’n Kareem-a tlanpelin box chhungah a vawrh lut a, Aizawl FC defender Achia’n an lamah a ti lut palh. 2-1 niin first-half a tawp.
Second-half ah Aizawl FC an insiamtha a, Lammuala Chhingcows aia thawm nei ring zawk Red Army te beidawnga haw tir an tum lo. Minute 49-naah dinglam kil atanga Rochharzela cross ball tha tak chu Jonathan Lalrawngbawla’n an siphurh sut nan nalh zetin a tauh lut. Chhinga Veng FC defender Mapuia leh Dinliana te’n an tihtur an ti lova, an pahnih in Jojo kha feet 4 vel ve ve in an hlat.
Ball chang hnem zawk Aizawl FC tan minute 60- naah David Rinmuana’n magic show a nei a, rangtakin ball herpuiin Chhinga Veng FC defender a bum hnuah goal-ah thatakin a pet a, Chhinga Veng FC goalkeeper T.Mawia’n thatakin a lo namchhuak thei hlauh. Chhinga Vengin a zawna vawi 15 chak an tum tih entirin an striker Mapuia pawtletin Malsawmfela’n tlarhma a luah a, hemi hnu hian bench atangin Dawngtea, Dingngheta leh Apuia te an luhtir bawk.
Team pahnihte’n goal thun belh tumin an innawr tawn a, heng zingah hian Alfred Jaryan-a’n box pawn atanga goal ban a pet per te, minute 88-naa David Rinmuana ball lakluh Mka-a’n hnai set sawt atanga goal-a a chantir thei lo leh Malsawmfela’n injury time-a a free-kick atanga goal kham a pet per dawt te chu a uiawm zual an ni.
Sawi zui ang
Team pahnihte’n attacking game an khel avangin inkhel a hmuhnawm a, player-te pawh an inngam tawk hle. Coach pahnih te tactic enin AFC coach Paulo Menezes-a’n fak a phu. Player a hman tangkai dan te, defensive an play danah leh attacking an khelh danah mumal takin ball an ‘control’ thei a. Rochharzela khel a hmuhnawm a, winger diktak a nih zia lan tirin a ball cross a that piah lamah ball dahna tur leh a dah hun a hre viau. Chutih rualin first-half ah Aizawl FC hmatawngte an naupanna a lang a, an goal nawr tam zawk ‘attacking third’ ah a zuzi fo. Second-half ah erawh an insiam tha niin a lang.
Chhinga Veng FC coach Lalsangzuala Hmar hian ‘sub’ a siam tlai deuh thin em aw tih theih turin a khingpuite inthlak dan a zirchiang phawt thin niin a ngaih theih. An goal chhuah dan pahnih thlirin defender te’n an tihtur an ti lo ve ve niin a lang a, siamthat vat a nih loh chuan nakin zelah team tan a pawi thei ang. Hmatawng nei tha tih takah Chhinga Veng goal nawr danah ‘solo’ a tam deuh niin a lang a, tun aia thawhho that lehzual an mamawh niin a lang.
Inkhel pumpui thlirin draw result hi team pahnihte’n an phu ve ve kan ti thei awm e.
ZoFooty Statistics :
Aizawl FC 2-2 Chhinga Veng FC
K.Lalthathanga 19′ Jonathan Lalrawngbawla 49′ – Malsawmfela 7′ Lalhriatrenga 37′(og)
55% Ball Possession 45%
9 Shots 14
5 On Target 7
2 Yellow Card(s) 2
0 Red Card(s) 0
MOM : Zothanmawia (CVFC)
Powered by Rainbow Multibrand Mobile Showroom
(Pic: Mizoram Premier League)


text:
Hmarkhawlien, June 21, 2016, Virthli (ONP): June 17, 2016 a inthawka tan Hmar Football Club Friendly Match chu vawisun Sarada Charan Playground, Lakhipur, Cachar, Assam hmunah Hmarkhawlien FC le LFK Vairengte hai chun Final inkhelna neiin, Hmarkhawlien FC chun LFK Vairengte hai chu 4-1 a hneban in hrattak nina chu an chang a nih. 1st Prize/Winner hin sumfai Rs. 10000/- le 2nd Prize in Rs. 5000/- a sawm a nih.
Hi Hmar Football Club Friendly Match footbal tournament a hin Manipur-Mizoram-Assam a inthawka Hmar Football Team Bungkhawpui FC (Parbung/Manipur), Hmarkhawpui FC (Hmarkhawlien/Assam), LFK FC (Vairengte/Mizoram) le Muolhoi Youth Club/MYC (Muolhoi, Haflong/Assam) hai an thang a nih. Hmarnai hmun dang danga inkhelmi hai insukhlimna hmanga inunauna tha lem, inhmelhriettuona le football inkhelmi hai dawmsangna (promote) dinga hi tournament hi huoihawt a nih.


text:
Kum hlun a liam riangmang, kum hlun chungah kan tonmi vialte le
Ngaihchiat, lawmhnak kan tonmi vialte zong, caan sin an liam dih cang..
Hawi cheukhat hna nunnak zong, kum nih liampi hna ee..
Kum a thar bang, kan nun thar chuah than usih
Bawipa dawtnak ruat than buin
Kum thar ni ceu lawmhnak in hmang cio usih
Bawipa nang nih lam kan hruai law.. zungzal in..
Thluachuahnak kum si ter..
Kumhlun nun kaltak in, kan ruahnak le, kan lungput kan zeizong
Tharchuah than in, remh than cio hna usih, kan nun santlai dingin
Lunun ngamdam kan pe Bawipa, lawmhnak kum tha si ter..
Kum hlun nun kan ruah ah, kan cung a tlungmi thil vialte hna cu
Kir than um loin, caan nih liampi cang, thazaang thar la ding le
Nun thar thawk ding in Bawipa nih, kumthar in a kan don..


text:
Ziektu: Pu L.Keivom, Inpui.Com Columnist
Revenge, at first though sweet,
Bitter are long back on itself recoils.
-John Milton’s Paradise Lost Bk.IX
March 19, 2008 khan Priyanka Gandhi Vadra chun a pa Rajiv Gandhi an thata inthoka kum 17-ah a thattuhai laia tiem sa, la dam um sun Nalini Sriharan, dam sung intang dinga Vellore Central Prison-a an sie chuh Delhi-a inthokin a zu sir a. A rûk deuhleka fe ni sien khom a hnungin Nalini ukil S.Duraiswamy chun Right to Information (RTI) hmangin an inhmu dan a häi suok a, chu chu chanchinbu, television le radio-ah April 15/16, 2008 khan khawvel hrietah an hung puong puong dar chum chum a. Hieng anga Jail sir thu hril hlaw hi tu lai hnaiah a dang hril ding a vâng khop el.
Priyanka-in a pa thattuhai laia tiem sa ve chunga phuba la ding ni loa ngaidamna thu hril lem dinga fe el hi thil vâng tak a nih. Nalini bâu ngeia inthoka a pa an that san hriet tum malama anni sungkuoin Nalini chungah theidana le phuba lak nuomna le tumna lungril an pai nawzie hril dinga fe a nih. Kha hma khom khan, Nalini hi khaihlum dinga Court-in a chungthu a rel ni sien khom, a naunu kum nga mi chauh a thisan el ding chu Sonia Gandhi-in a ngaingam naw a, a lunginsiet èm leiin khaihlum hremna chu dam sunga lung in intanga thrum hnuoi dingin Court a hni a, chu chu an phalpek leia la dam a nih. Chuong chu ni naw sien, a rùin Rengreng vadung phak daih tang a tih.
Priyanka ngeiin ama lung puoksuok lieu lieua hi nu hi a zu sir thu a hril bakah “Lungsena mi theida le nunrawng taka tharum thaw hi ka tizawng a ni naw a, ka nunah thu inneitir ka phal bok nawh” (I don’t believe in anger, hatred and violence and I refuse to allow it to overpower my life) tiin a hril bok. Good Friday hma ni hnia Kalvari hnèna hlado, ngaidamna thucha a pa thattu kuoma hril dinga a fe el khom hi a fûk ngotin ka hriet. A nu kristien a ni bakah a pasal Vadra hi kristien a ni bok leia var taka hieng ang thil thaw hun hi a hriet a lo ni khomin thil maka ngai ding ni naw nih. A thilthaw hi kristien indik tak hai thaw dan ding a ni hrim a nih.
Nalini ukil-in a hril dan chun, an inhmu charin Nalini chun ngaidam a hni a, Priyanka chun, “Ka ngaidam ta che annawm” tiin a don a. Iemani chen an inbiek hnungin Priyanka chun Nalini chu a bula hung thrung dingin a ko a, a hung thrung hnai chun an inen a, an pahniin an trap ve ve a. Chu chu a nih ngaidamna thilthawtheina chuh. Nalini sangpa P.S.Bhagyanathan hril dan chun, an inhmu hnung hin Nalini chun a suolnahai ngaidam le tleng fai vong tah nia a hriet leiin a chung a zâng a, a hmêl a hung èng suok a, “Lung ina a mi hung kan khan a mi ngaidam ngei niin ka hriet a, ka dam sungin a chungah lawm rop ka tih” tiin a hril. Innem tak le zaidam taka hmangaina rawla Isu hnena hlado insam ve thei taphot chun kapathir anga chang tu lungril khom an sukzop thei hlak a nih.
May 13, 1981 khan Pope John Paul II chu mipui hmaa thu hril dinga St. Peter’s Square, Vatican a lut charin Turki mi Mehemet Ali Agca chun a kap a, daktor thiemin darkar 5 an buoipui hnungin an san suok hram a. A kaptu chu dam sung lung in intang dingin a chungthu an rèl a. December 27, 1983 khan John Paul II chun Agca chu lung inah a va kan a, minit sawmhni a titipui a. Ama ngeiin, “Kan inbiekna chu keini pahni inkar thuruk ni zing a tih. Ka unaupa ka ngaidam le iengkima mi ring zotu angin a nih ka’n biekpui chuh” tiin a hril. Kum 1987 khan Agca nu khom a sir a, a hnungin Agca unaupa a sir bok a. Kum 2000 June khan Pope hnina leiin Agca chu sorkarin a ngaidam a, lung ina inthokin an insuo tah a nih. Thisena inrui ni hiel awma inlang hlak, thisen phuba lak hi thaw ding hrima inzirtir Muslimhai kuoma hieng neka chieng lema Pathien thu hril dan hi a vang hle ka ring. Pathienin “Phuba lak hi ka chan a nih” (Deut.32:35;Rom 12:19) a lo ti chu John Paul II chun a tak takin a nunah a hmang a nih.
January 22, 1999 zan khan Australian misawnari Graham Staines chu a naupahai pahnih Philip le Timothy leh an station wagon-a an in laiin Hindu tawrot ruolin Mayurbhanj, Orissa State-ah an bei a, an raw hlum a. Kum 2003 khan a thawtuhai hotu Dara Singh chu khai hlum ding le mi dang 12 chu dam sung lung in intang dingin Court-in a rèl a. Graham Staines nuhmei Gladys Staines chun ngaidam dingin Court a hni a, a hnungin Orissa High Court-in hremna chu thrum hnuoiin Dara Singh chu dam sung lung in intang dingin a rèl a, a dang po an insuo a. June 2006 khan Gladys Staines chu India ramah a hung kir nawk a. Chanchinbu mihaiin intarviu an thaw trum chun “Miin ei chunga thil suol an thaw ei ngaidam si naw chun, iengtin am ngaidamin um thei ei ta? Ka ngaidan chun, ngaidam loa theidana ei pai chun eini a mi tawk buoi a, chu chun ei nunah khâkna a siem hlak. Ngaidamnaa chun khâkna a um naw a, khâkna a um nawnaa chun beiseina a um hlak. Hi inhnemna thu hi Isu Kristaa inthoka hung a nih” tiin a hrilh. Chu chu a nih kraws-a Isu hnèna hlado insam khah.
January 23, 2002 khan Juda mi, American Journalist Daniel Pearl, chanchinbu inlar Wall Street Journal-a South Asia Bureau Chief ni lai chu Al Qaida le inzom mi turu pawlin Karachi, Pakistan-ah an thruoi hmang a, February 21 khan a ring an tan a, an tan lai video khom an lak a, chu chun khawvel a nghong nasa hle. A thattuhai laia an thruoitu Ahmed Omar Saeed Sheikh le mi pathum chu a hnungin an man a, thi dingin an chungthu an rel a. Pearl thina le inzom hin lekhabu iemani zat a suok ta a, film khom pahni lai an siem tah nghe nghe a nih. A nuhmei Mariane Pearl chun, “Omar Sheikh ka hang ngaidamna ding san ka hriet der nawh’ a ti bakah ngaidam umzie hre lohai ngaidam chun kawk a nei nawzie le mani poi tawktuhai chu an thil suol thaw tum suktlol thei ding ngirhmuna insiem a trulzie a hril thung. Ngaidamna umzie hre nawhai kuoma ngaidamna thu hril chu vok hmaa lunghlu pei ang charin a ngai a nih.
A ni reng a, hmakhawsanga inthok tah khan hnam tinin thil suol thawtuhai, abikin mi poi tawkhai chunga hremna kut an thlak dan a khuongruol naw hrim a nih. Khawtlangin inrelbawl dan fel tak neia a kengkaw ding chun thil suol thawtuhai chu an suol thaw ang phua hrem trûlin mi tam tak chun an hriet a. A thren ruok chun, mi suolin kut an intìm theina dingin thil suol thawtu chu a suol thaw let tama nasaa hrem thrain an ngai bok a. Mosie dan chun hringna aiah hringna, mit aiah mit, ha aiah ha, kut aiah kut, ke aiah ke, raw aiah raw, hliem aiah hliem, vuok aiah vuoka thung lêt ding a nih (Ex.21:23-25). Threnkhat ruok chun, suol chu suol boka ei thungrul hin ieng khom a siem thra chuong naw a, a sukpung deu deu lem niin an ngai bok a.
Leveticus 19:18 chun, “Phuba lak ding zong naw la, i mihai tu khom theida naw la, nangma i’n hmangai angin i vênghai hmangai rawh” a ti a. A tawp taka thu lem hi chu Isu khomin a hung lak sawng a (Luka 10:27), chu chu Paula khomin a hung hmang sawng pei a ni khah (Gal.5:14; Rom 13:9). Hi taka hin Mosie dan anga inthungrul thei a ni lai zingin, phuba lak le inthungrul ching neka inhmangai tuo lem ding a nizie thu le ‘Phuba lak chu ka chan a nih” titu Pathien kuta sie lem ding a ni thu a hrilna a nih (Deu. 32:35; Rom 12:19).
Amiruokchu, mihriemin phuba lak le thungrul hi ei chak dop dop chu tie! Lawm khom ei lawm niin a’n lang. Sinema ei en a, a tawpa ei hmu nuom tak chu a thra lemin a suol lem chungah phuba la a, dutawka a thungrul lai chu a nih. Phuba la loa a um chun ei lung a awi thei naw a, phuba hnè rak loa a lak khomin ei lung a la kim thei naw a, hnap ziela a ziel ei hmu ruok chun ei lung a kim a, ei bu beng khom a lien sot a nih. Naupang cartoon en lai hi thlir la, an hlim hun tak chu a thrain a suol chunga hnè taka phuba a lak hun kha a nih. Shakespeare lemchang (plays) ziek laia sei tak le phuba lakna thu tamna tak chu Hamlet hi a ni ang bokin khawvel hmun hrang hranga a lem an inchang rawn tak niin an hril. Thupuonga Setan le a rawihai chunga phuba Pathienin a lakna thu dam hin a tiemtu ringtuhai chang a sukpar hle a nih.
Tu lai chu internet khawvela cheng ei ni tah leiin phuba la nuomtuhai ta dinga thurawn petu pawl website khom tam tak a um ti olsam taka zong suok thei a nih. Chuong laia threnkhat chu Payback.com dam, Revengelady.com dam, Revenge Club dam, Revenge Guydam an nih. Payback.com thupui chu “Revenge is the best” ti a ni top. Revengelady.com-a hin nuhmei pasalin an koppuihai chunga phuba an lak dan chanchin sawm (Top ten revenge stories) an lak khawm tiem ding an sie zing a, ngainuomum tak tak a nih. Film khom suol le thra indona, thrain suol a thungrulna chanchin hi a tam èm èm. ‘Revenge’ ti hming put meua film puitling an siem ka hriet hmasa tak chu kum 1990-a suok, Kevin Costner, Anthony Quinn le Madeleine Stowe inchangna kha a nih. Ei trong upaa, “Zângkhuo la bungbu ngei a tih” ei ti khom hi inthungrulna thukhawchang hrilna a ni a, sienkhom a thra zawnga inthungrulna tienga hmang a ni tak.
Isu Krista thu inchuktir ruok chu a letling hlauh a nih. Mi suol khing lo ding. Bieng chang tieng bentu chu voi tieng khom dawpek ding. Zakuo lakpek tumtu chu korchung khom inlaktir sa ding. Mêl khat fe dinga phûttu chu mel hnih fepek ding. Hmelmahai chu hmangai a, mi suknomnatu chu trongtraipek ding (Mat 5:38-44). A zirtir laia a hrawm na tak le so buon buon, Isu an man zan khoma kawlhnam vilik pa Peter khom a tawpa chu a zoi zut a, “Suol chu suolin thungrul naw unla, trongsie khom trongsiea thungrul loin malsawmpek lem ro; malsawmna dong dingin annawm Pathienin a ko cheu chu” tiin a rawl ki a thlâk dai a nih (1 Pet 3:9).
Chu thucha chu chawiin Priyanka khomin a pa that dinga phierruktuhai laia mi Nalini chu Vellore Central Prison-ah a zu kan a nih. Chu chu a taka mani nuna Pathien thu hril dan a nih. Jail-a inthoka a hung suok chun ama khom a dam a, a kan nu khom a dam bok.Kalvaria Isu hnèna hlado insam tluka hnèna hlado ropui hi a lo um nawh. Chu chun van le khawvel khom inrem takin a sui mat a nih. “Ngaidam ro, chuongchun ngaidamin um in tih” (Luka 6:37) ti hi a taka hringpuitu le hringpui nawtu nun ram chu van ram le hremhmun angin a danglam a nih. Hmelma hnè thei dan thra tak chu hmangai a nih. I hmelma chu a’n lamlet nuom naw a ni khomin, hmangai taka i ngaidamna khan i lungrila rik taka i pai hlak khâkna suol kha la hmang a ta, ngaidamna kraws-a i phurrik i let thlak hnung chun hung zalen tâng i ta, i pheikhai khom zâng a tih. Chu chu a nih hnèna thuruk. (April, 2008 Delhi)


text:
Aung San Sukyi ii taangthu a kizai “The Lady” movie Youtube pan ki-en thei aa, a en zong tam zo tu um ing. Piantit le English ngam 2 kingawm in a kizai movie hi aa, Director sia Luc Besson hi. 1997 kum suak James Bond movie “Tomorrow Never Dies” sung actress a seam, Michelle Yeoh (Malaysia Sen) in Aung San Sukyi in kinei aa, “Harry Potter” movie sung actor khat ahi, David Thewlis in Aung San Sukyi ii pasal in kinei hi. “People Magazine” te ii kum sim a teal “50 Most Beautiful People in the World 1997” sung ah Michelle Yeoh zong kihel hi.
Piantit ngam ah a kihawm “Paris Match” magazine na, “A ngam le a minam atu in a nuntakna le a innkuan sung ki-itna a piakhia, a sacrifice numei khat le a pasal kilaklaw ki-itna love story hoi mama khat hi” ci in at hi. Michelle Yeoh in hi movie sia “A thuak hak ki-itna” ci hi.
1995 kum lai “Beyond Rangoon” ci movie khat kizai ngei zo hi. Tua movie sung ah Adelle Lutz in Aung San Sukyi in kinei aa, Director sia “John Boorman” hi. Adelle Lutz sia New York pan hi aa, a pa Germany suan, a nu Japan suan hi.
Rebecca Frayn in movie producer ahi, a pasal Andy Harries taw 1990 zawk in Kawl ngam pai aa, tasia hun pan kipan “The Lady” project hong kipan hi. Andy Harries ii company Left Bank Pictures in 2008 kum ciang a script (movie luanzia) hong at hi. A kinei pii tu a ngaisut ciang Michelle Yeoh mu aa, kun hi. Michelle Yeoh zong lungdam peuma in saang pai hi, banghangziam cile, ama zong movie khat papo sung ah Aung San Sukyi a kinei tu sia a ngaisut tawntung, a uk mama thu khat ahikom hi. Aung San Sukyi ii pasal Michael Aris tung ah a taangthu kidong aa, ama son babang in movie luanzia aki-at hi.
Michelle Yeoh ii pasal (Piantit minam), Jean Todt in hi movie sia co-producer seam aa, ama lawm pha khat ahi, Piantit movie director khat ahi, Luc Besson, director in zak tu in ngaisutna pia hi.
Movie a kizai saan lai mama, Aung San Sukyi ii thuthak (news) khat TV ah hong suak aa, Yangon a omna inn zong TV sung kimu hi tuak hi. Director Luc Besson in a vawt tawm inn le Aung San Sukyi ii inn tatak sia a upmawk sang kibang sa zaw aa, lamdang sa mama hi. Michelle Yeoh zong hun a nga ciang Aung San Sukyi kung haw aa, a thet ciang, movie zaina sung ma a om laibangma ka kingaisun tha ci hi. Nisim a movie kizaina inn le, AungSan Sukyi ii inn tatak sia kibang sacip hi tuak hi.
Michelle Yeoh sia, June 22, 2011 ni Aung San Sukyi kung haw tu in Kawl ngam hong pai laleo himakale, Kawl kumpi in Yangon vanleang len pan deport aa, kile sak kik hi. Aung San Sukyi in movie zai man ciang kei zong ka en nuam ci aa, copy khat zong ka dei ci in son hi.
Michelle Yeoh in Aung San Sukyi ii ngamtat dan tukdan a kinei thei natu video tam mama nai 200 vaal sung bang en hi. Ama sia piano zong a tum thei takpi ma hi. Aung San Sukyi ii pum (body) taw akiban thei natu an neak zong tam mama khiamcip aa, a ngawm dingdeng a suak dong hanciam hi. New York post magazine sung Yeoh ii son bang hi le, movie sung a puan sil theampo Kawl ngam pan a kivawt, a kikhui nai puan hi siat ci hi.
Hi movie sia September 12, 2011 ni a kivawt “36th Toronto International Film Festival” ah amasa phit bel kilak hi. Tua zawk ciang “Rome Film Festival” October 27, 2011, le “Doha Tribeca Film Festival” October 29, 2011 te ah kilak hi.
Movie theater ah mipi et thei tu in a nuai abang in kilak hi.
- Canada – April 6, 2012
- Thailand – February 2, 2012
- Singapore – February 2, 2012
- Hong Kong – February 9, 2012
Kawl ngam zong ah pirate CD dal in kizuak tham zo hi tuak hi. US Secretary of State Hillary Clinton zong in movie sia en zo aa, “It was a moving experience for me and I think it will be for you” ci in comment pia hi.
“Hua Hin Film Festival” ah a lak ni Michelle Yeoh zong pai aa, hai ngawl in Kawl ngam khual haw tu in ka ngaisun ci in son hi. Hoi ih sak tek ziam maw a en ngawl lai ih om le a nuai ah en tek tawng.
____________________
Source: Internet news tatuam le Wikipedia